
Predragi Hrvati Katolici! 

Sveti je Otac dne 20. prosinca prošle godine, na 56. go- 
dišnjicu svojega vlastitog svećeništva, darovao svijetu pre- 
krasnu poslanicu, koja nam govori o časti i zadaćama sveće- 
ništva, o krepostima svećeničkim, o znanju svećeničkom i o 
pripravi onih, koji postaju svećenici. 

Ova je Papina enciklika vrlo važna nesamo za svećenike, 
već i za svjetovnjake, pa je poželjno, da se raširi što više. 
Treba da vjernici upoznaju uzvišenu misiju, koju je svećenik 
od Boga primio. 

I meni je drago, braćo, da vam mogu u hrvatskom jeziku 
prikazati ovaj divni spomenik očinske brige Svetoga Oca 
Pija XI. 

A vi ćete sigumo k srcu primiti uzvišene miječi Namje- 
snika Kristova na zemlji. Pa će onda ova poslanica Svetoga 
Oca učiniti, da se vi toplo pomolite Bogu, Djelitelju svakoga 
dobra, neka nam On Milostiv pošalje dostojnih radnika u svom 
vinogradu, i neka ih uzdrži u svojoj ljubavi. 

Sarajevo, 11. veljače 1936. 

$ IVAN, 
nadbiskup vrhbosanski. 


ENCIKLIKA PIJA XI. »AD CATHOLICI 
SACERDOTII«. 
časnoj braći 
Patrijarima, Primatima, Nadbiskupima, Biskupima 
i drugim mjesnim Ordinarijima, koji su u miru i 
zajednici s Apostolskom Stolicom. 
O KATOLIČKOM SVEĆENIŠTVU. 


časna braćo! 
Pozdrav i apostolski blagoslov. 

Čim Nas je tajna odluka Providnosti Božje uzdi- 
gla na vrhunac svećeništva, nijesmo nikad prestali 
svoju djelatnu volju obraćati na one, koji su od mno- 
gih Naših sinova u Kristu podignuti na svećeničko 
dostojanstvo, kojima je zadaća da budu »sol zemlji 
i svjetlost svijetu« (Mt. 5, 13. 14). S posebnim se 
načinom brinusmo za onu Nama uistinu najdražu 
mladost, koja se unutar svetih zidina pripravlja i od- 
gaja za preodličnu službu. 

Štaviše nakon nekoliko mjeseci kako postado- 
smo Vrhovni pastir, prije nego po običaju progovo- 
rismo cijelome katoličkom svijetu (Litt. Encycl. Ubi 
arcano od 23. pros. 1922.) Apostolskim Pismom 
»Officiorum omnium« (A. A. S. XIV. 1922. str. 449. 
ss), što ga upravismo dragome Našem sinu, koji je 
na čelu svetome Vijeću za sjemeništa i sveučilišta, 

odredismo pravila, prema kojima valja da se obuča- 
vaju i odgajaju kandidati svetišta. I kadgod Nas pa- 
stirska skrb poticala, da potanje razmatramo koristi 
i potrebe Crkve, u prvom redu imadosmo na umu 
svećenike i levite, koje, keko znate, ljubimo kao zje- 
nicu oka Svojega. 

O Našoj pastirskoj skrbi za muževe svetoga Re- 
da jasno govore mnoga sjemeništa, koja ili podigo- 
smo, gdje ih nije bilo, ili premalena uz mnoge tr0- 
škove proširismo i svime opskrbismo, da mogu do- 
stojnije i prikladnije postići ono, za čim idu. 

Ako smo pristali da navršenu pedesetgodišnjicu 
Svoga Svećeništva svečano proslavimo; i ako smo s 
očinskom ljubavi pratili sinovske odanosti, što Nam 
odasvud stizale, to učinismo zato, što smo u tome 
gledali, da se većma spravom slavi samo svećeničko 
dostojanstvo i služba, nego Naša privatna osoba. I 
na isti način Apostolskom Konstitucijom »Deus sci- 
entiarum Dominus« od 24. svibnja god. 19831. odre- 
dili smo, da se crkvena sveučilišta nauka, bolje urede, 
te sve više unaprijedimo uzgoj klera i svetu znanost 
(A. A. S. XXIII. 1931. Str. 241. ss). 


SVEĆENIKOVA ZADAĆA. 

Međutim ono, što smo sada odlučili, tako je 
važno i znamenito, te mislimo, da je zgodno o toj 
stvari naumice raspravljati u ovome Našem Pismu, 
i to tako, da nesamo oni, koji posjeduju predrago- 
cjeni dar kršćanske vjere, nego i oni, koji pošteno 
i iskreno idu za spoznajom istine, upoznaju uzvišeno 
dostojanstvo katoličkoga svećeništva i — odredbom 
Božje Providnosti — za sve prekorisnu službu. Oso- 
bito želimo, da tu stvar pomno razmišljaju naročito 

oni, koji su nekim nebeskim nagonom i pobudom vo- 
đeni i zvani da prigrle svetu službu. 

Dalje držimo, da je to osobito prikladno potkraj 
ove godine, koja je u Lourdes-u pred snježnom i 
sjajnom slikom Bezgrešne za vrijeme neprekidnoga 
trodnevnog euharistijskog klanjanja gledala ljude 
svetog Reda iz svakog jezika i svakog obreda oba- 
sjane višnjom svjetlosti. Bijaše to godina, kad je 
Jubilej ljudskog Otkupljenja, proširen na sav kato- 
lički svijet, naginjući k svome svršetku, sipao po- 
sljednje zrake nebeske milosti. Velimo onog Otkup- 
ljenja, kojeg su djelitelji časni i Nama predragi 
svećenici, koji se zaista nikad nijesu više naradili i 
bili zaslužni za kršćansku stvar kao što kroz tu Svetu 
Godinu, kad se slavio, kako spomenusmo u Apostol- 
skom Pismu »Quod nuper«, spomen devetnaestog 
stoljeća, otkako je od Boga ustanovljeno katoličko 
svećeništvo (A. A. S. XXV. 1933. str. 5—10). 

I zaista, kao što se ovo Pismo zgodno i skladno 
podudara s ostalim Našim Encikličkim Pismima, koja 
smo prema potrebi izdali u pređašnje vrijeme i u 
kojima smo svijetlom katoličke nauke osvijetlili da- 
kako znatnije uzroke, što muče i zabrinjuju današnje 
ljude, tako mislimo, da ovo Pismo dovršava svečano 
izdane propise i da ih nekako okrunjuje. 

Svećenik je naime po Božjem nadahnuću i za- 
povijedi osobiti apostol kršćanskog odgoja mladeži i 
njegov neutrudivi branič (Litt. Eneycl. Divini illius 
Magistri od 31. prosinca 1929.). Svećenik u ime 
Božje i Božjim ugledom blagoslivlja ženidbenu vezu, 
i štiti njezinu nerazrešivost i svetost od napadaja 
pohote i strasti i od zabluda (Litt. Encycl. Casti con- 
nubii od 31. prosinca 1929.). Svećenik propovijedajući 

bratsku vezu među ljudima, naglašujući svima uza- 
jamne dužnosti pravde i evanđeoske ljubavi, 1 odi 
kon pokazujući prstom bogatima i proletarskom lj ud- 
stvu, kako treba težiti za istinskim dobrima, nastoji 
umiriti duše izranjene ekonomskom krizom 1 ćudo- 
rednom iskvarenošću, tako pomaže, da se sukobi 
između staleža građanskog društva srećno izglade ili 
barem ublaže (Litt. Eneycl. Quadragesimo anno od 
15. svibnja 1931.). Svećenik je osim toga glasnik i 
najodličniji budilac one svete pokore i zadovolja- 
vanja, na što smo Mi potakli sve dobre, da bi se 
prema silama naknadila bezboštva, sramote, zločin- 
stva, što danas tako skvrnu i kaljaju rod ljudski; i 
da danas, ako ikad, trebamo milosrđa Božanskog 
Otkupitelja i njegova oproštenja (Litt. Enceyel. Ca- 
ritate Christi od 8. svibnja 1982.). 

Bez sumnje neprijatelji Crkve znaju djelotvornu 
snagu svećeničke službe, i zato — kako se potužismo 
pišući predragome Nam narodu meksičkom (Litt. 
Encycl. Acerba animi od 29. rujna 1982.) — vode 
u prvom redu borbu protiv nje nastojeći, da se iz 
ljudskog društva sasvim iščupa i.tako si utru put, te 
napokon unište katoličko ime. To oni dakako stra- 
stveno žele, ali postići, nema nikakove sumnje, ni- 
kad ne će. 


I. 


DRUGI KRIST. 

U svako je doba ljudski rod osjećao potrebu sve- 
ćenika, to jest ljudi, koji će zakonito povjerenom im 
službom biti pomirnici između Boga i ljudi, kojima 
će biti cijelog života služba da se bave onim, što je 
u vezi s vječnim Božanstvom ; i koji će prinositi mo- 

litve, zadovoljštine, žrtve uime društva, koje je uisti- 
nu dužno javno brinuti se za vjeru, priznavati Boga 
vrhovnim početkom i gospodarom, vjećno mu zahva- 
ljivati, činiti ga milostivim i imati ga za svoju po- 
sljednju svrhu. Kod svih naime naroda, kojih su 
običaji poznati, samo ako ih nitko ne sili da se 
odreknu i zabace najsvetije zakone čovječje naravi, 
nalaze se vjerski službenici, makar da često služe 
praznovjerju. Isto tako, gdjegod ljudi ispovijedaju 
nekakovu vjeru, gdjegod podižu žrtvenike, nesamo 
da imaju svećenike, nego ih i posebnom časti štuju. 

Ipak, otkako je zasjala Božanska Objava, mno- 
go veće dostojanstvo resi svećeničku službu. To 
uprav dostojanstvo tajanstvenim načinom proriče 
Melkizedek (Gen. 14, 18.), svećenik i kralj, čiji pri- 
mjer prenosi Apostol Pavao na osobu i svećeništvo 
Isusa Krista (Hebr. 5, 10; 6, 20; 7, 1. 10. 11. 15.). 

A ako se djelitelj svetinja prema sjajnoj izjavi 
istog Pavla »od ljudi uzima«, ali »za ljude se po- 
stavlja na službu Bogu« (Hebr. 5, 1.). Svećenikova 
se naime služba ne tiče ljudskih i prolaznih stvari, i 
ako se činile one ma kako časne i pohvalne, nego se 
tiče božanskih i to vječnih; to jest stvari, koje se, 
doduše, zbog ljudskog neznanja, mogu prezirati i 
ismijavati, i koje se — kako s bolju gledamo ne je- 
damput i uprav u naše vrijeme — mogu sprečavati 
lukavom zlobom i bezbožnim bijesom, ipak te Božan- 
ske stvari traže za sebe prvo mjesto u privatnim i 
javnim nakanama ljudi, koji kao što bistro osjećaju, 
da su Bogu rođeni, tako su i prisiljeni uistinu pri- 
znati, da se nikad ne mogu smiriti osim u njemu. 

U svetim knjigama Staroga Zavjeta pripisuju 
se svećeništvu ustanovljenom prema pravilima, što 

mae. da je sšm Bog prema odluci svoje Providnosti, 


htio u dušama priprostih Hebreja uklesati ovaj naj- 
viši prepia koji će svojim svijetlom obasjavati do- 
akone. dostojanstva i ustanove: naime, da 
njome zajedno svećeništvo u prvom redu 
m. đa duše sviju pobude na mesijansko 
šaehiranje. da postanu i uzroci i kao izvori nade, 
slave, kreposti i oslobođenja (isporedi Hebr. gl. 11.). 
alamonov hram, divan spomenik i sjajem bogatstva 
ustanovama i obredima, nije podignut samo zato. 
đa bude na zemlji šator Božjemu veličanstvu, nego 
i najuzvišeniji glasnik onog svećeništva i žrtve, koji. 
ako su bili samo slike i kažiputi, ipak su bili toliko 
otajstveni. da je sim Aleksandar Veliki pred svetom 
osobom Velikog svećenika s poštovanjem  prignuo 
svoje pobjedničko čelo (isp. Jos. Flav. Antiquitates, 
knji. XIII. gl. 8.) : a samo nebesko Božanstvo kao u 
gnjevu ustalo je na bezbožnog Baltazara, što je na 
zločinačkoj pijanki oskvrnuo bogoslužno posuđe (isp. 
Dan. 5. 1—30.). 

No svećeništvo Starog Zavjeta nije svoga dosto- 
janstva i slave od drugud dobivalo, nego što je una- 
prijed navješćivalo svećeništvo novoga i vječnog 
Zavjeta, koje je ustanovljeno krvlju Isusa Krista, 
pravog Boga i pravog čovjeka. 

Apostol naroda, raspravljajući uglavnom i zbito 
o veličini, dostojanstvu i službi kršćanskog svećeni- 
štva, ovim riječima kao dlijetom izriče svoje mišlje- 
nje: »Tako neka nas smatra čovjek kao sluge Kri- 
stove i djelitelje tajna Božjih« (1. Cor. 4, 1.). 

Svećenik je sluga Kristov: dakle kao oruđe Bo- 

žanskog Otkupitelja, da bi mogao kroz vremena 
vršiti njegovo divno djelo. To je djelo, imajući višnju 
djelotvornu snagu i obnavljajući cijelu čovječansku 
zajednicu, podiglo tu zajednicu na uzvišeniju obra- 
zovanost. štaviše, svećenik je, što spravom svečano 
izjavljujemo, »alter Christus — drugi Kriste, jer 
u ime Kristovo radi prema onoj riječi; »Kao što Otac 
posla mene, i ja šaljem vas« (Io. 20, 21.), i na isti 
način kao što i njegov Učitelj pjeva »Slava Bogu na 
visini« i svjetuje mir »ljudima dobre volje« (Le. 
2 14). 


UZVIŠENE VLASTI. 


No kako sveti Tridentski sabor (sess. XXII. c. 1) 
uči, Isus je Krist na Posljednjoj večeri ustanovio 
svećeništvo i žrtvu Novog Zavjeta: »On dakle Bog 
i Gospodar naš naumio je doduše sebe samog na 
žrtveniku križa smrću samo jedamput žrtvovati, da 
tako izvrši vječno naše Otkupljenje. Ali njegovo sve- 
ćeništvo sa smrću nije smjelo utrnuti (Hebr. 7, 24.). 
Zato je na Posljednjoj večeri, u noći, kad bijaše pre- 
dan (1. Cor. I1, 28.) ostavio miloj svojoj zaručnici 
Crkvi vidljivu žrtvu, kako zahtijeva čovječja narav. 
Tom će se žrtvom ona krvava jedamput na križu 
izvršena ponavljati, i njezina uspomena sačuvati do 
konca svijeta (1. Cor. 11, 24. ss), i njezina snaga 
upotrebljavati na otpuštanje grijeha, što ih svaki 
dan počinjamo. Sebe proglasi svećenikom po redu 
Melkizedekovu navijek (Ps. 109, 4.). Svoje tijelo i 
Kkrv svoju prinese Bogu Ocu pod prilikama kruha i 
vina. Pod simbolima istih prilika pruži Apostolima, 
da uzmu, i njih postavi tada svećenicima Novog Za- 
vjeta. Apostolima i njihovim nasljednicima u sveće- 

im riječima: činite na 
iš loži prinositi ovim riječima: To 
ništvu nalo romam 24). 
moj Anse PoE štali ;ihovi nasljednici u 
Od tog vremena Apostoli i njihov pase 
svaćeništvu nastaviše prinositi pros n. s : 
roroku prorečenu »čistu žrtvu«, po koj do : 
>“ Božje veliko među narodima (isp. Malac .1411.). 
I rim dijelovima svijeta i u svakom 


I ta se žrtva u Sv a. gvijova ma 
času danju i noću diže k nebu, i prinosit će se sveudilj 


sve do konca svijeta. : os 
To je pravo žrtvovanje Božanske žrtve, a ne pu- 


sti znak. I zato ima djelotvornu snagu da lj udski rod 
izmiri s vječnim Božjim veličanstvom : »Tom žrtvom 
Gospodin umilostivljen dajući milost i dar pokore 
oprašta krivnje i grijehe, makar i golemi bili« (Trid. 
sess. 22, €. 2.). 

Uzrok toj stvari jezgrovito tumači isti Trident- 
ski sabor ovim riječima: »Jedna je naime i ista žrtva, 
isti sada prinosi služeći se svećenicima, koji je sebe 
tada na križu prinio, samo je različit način prino- 
šenja« (sess. XXII, c. 2.). Otud se jasno razabira 
neizreciva uzvišenost katoličkog svećenika, koji ima 
vlast nad istim tijelom Isusa Krista, čudesno ga do- 
ziva na žrtvenike, i, na neki način, rukama Božan- 
skog Otkupitelja prinosi žrtvu predragu vječnom 
Božjem veličanstvu. »Divno je to, kaže s punim Dpra- 
vom Krizostom, divno i puno svake zapanjenosti!« 
(De sacerdotio 1. III., 4; Migne, P. G. XLVIII., 642). 

A osim toga svećenik je stekao vlast nesamo 
na pravo tijelo Isusa Krista, nego uzvišenu i veliku 
vlast ina njegovo tajanstveno tijelo, to jest na Crkvu. 
Nije potrebno, časna braćo, da se nadugo pozaba- 
vimo razlažući prekrasnu nauku o tajanstvenom ti- 
jelu Isusa Krista, što je bila tako mila srcu Apostola 

Pavla. Ta nas nauka uči, da Božanska osoba utje- 
lovljene Riječi i isto tako svi, koje je kao braću za- 
grlio i koje prožima višnji duh, što od njega dolazi, 
čine organičku zajednicu udova, kojoj je glava Krist. 
Svećenik — kako je redoviti djelitelj gotovo svih 
sakramenata, koji su na neki način potočići, kojima 
Otkupiteljeva milost teče na svukoliku ljudsku za- 
jednicu — jest zato »djelitelj tajna Božjih« (1. Cor. 
4, 1.), da ih dijeli udima tajanstvenog tijela Isusa 
Krista. Stoga je svećenik kod Kristovih vjernika u 
svakoj važnijoj uri njihova života, da im tu istu mi- 
lost, koja je višnje počelo nebeskome životu, od Boga 
dobivenom vlasti ili daje ili danu umnožava. čim 
čovjek dolazi na svijet, djelitelj ga svetih tajna vodi 
izvoru vode, što čisti, pomiruje i preporođuje, dajući 
mu odličniji i dragocjeniji život, naime nadnaravni, 
koji od njega čini dijete Božje i dijete Crkve. Da 
čovjek bude što više opremljen da odlučno bije du- 
hovne bojeve, opet ga svećenik, imajući posebno do- 
stojanstvo, prima sakramentom Potvrde u vojsku 
Isusa Krista. čim pak dijete može razlikovati i cije- 
niti od neba dani Anđeoski Kruh, svećenik ga hrani 
i krijepi tom hranom, koja je živa i život daje. Kad 
čovjek bijedno padne, djelitelj ga svetih tajna sakra- 
mentom pokore diže i Božjim imenom i vlašću jača. 
Ako se pak čovjek odluči da brakom kao pomogne 
svome Stvoritelju, da se život čovječji prenese na 
potomstvo i tako poveća mnoštvo Kristovih vjernika 
kako na zemlji, tako umnoži broj odabranih u vječ- 
nom nebeskom blaženstvu, opet je nazočan svećenik, 
koji će moliti od Boga blagoslov za brak i njegovu 
čistu ljubav. I kad se napokon približi konac ovoga 
smrtnog života, trebaju ljudi snage, pomoći, da pod- 

nesu nazočnost Božanskog Suca, sluga Ma. Krista 
opet i opet nagnut nad bolne članove umirućih, po- 
ravnava njihove krivice i podupire ih. 1 tako, pošto 
je svećenik kršćanske vjernike pratio na njihovu 
zemaliskom putovanju do vratiju vječnosti, njihova 
mrtva tjelesa sahranjuje sa svetim obrednim moli- 
tvama, koje odišu besmrtnom nadom. Ali jošte ne 
ostavlja dionike vječnosti, pače ih pomaže molitva- 
ma, ako trebaju zadovoljavanja i olakšanja. Stoga 
svećenik, vodič na pravom putu, djelitelj olakšanja i 
darovatelj nebeskih darova u svako je vrijeme kod 
kršćana, od kolijevke do groba, do nebeskih radosti. 


DJELITELJ OPROŠTENJA. 

Ipak u različitim službama svoje vlasti, što ih 
dobiva čovjek svetoga Reda na korist tajanstvenog 
tijela Isusa Krista, ovo osobito, čega se gore dota- 
kosmo, hoćemo ovdje razgovijetno razložiti; mislimo 
vlast, »koje — da se poslužimo mišlju Sv. Ivana Kri- 
zostoma — ne dade Bog ni Anđelima ni Arkanđeli- 
ma« (De sacerdotio, 1. 8, 5.), naime vlasti opraštati 
grijehe. »Kojima oprostite grijehe, oprostit će im 
se; a kojima zadržite, zadržat će se« (Io. 20, 28.). 
Uistinu strašna je to vlast i tako Bogu svojstvena, 
da je i ponositi čovječji duh prisiljen zanijekati, te 
se može dati smrtnicima: »Tko može opraštati gri- 
jehe osim jedinoga Boga« (Me. 2, 7.)? 

I zaista gledajući čovjeka, kako se služi tom vla- 
sti, ne možemo se uzdržati, ne kao farizeji, nego po- 
buđeni s poštovanja vrijednim čuđenjem, da ne bi- 
smo ponovili onih riječi: »Tko je ovaj, što i grijehe 
oprašta« (Le. 7, 49.)? Dakako čovjek i Bog Krist, 
koji je zaista imao i ima »vlast na zemlji opraštati 

grijehe« (Le. 5, 24.), zato je htio priopćiti svećeni- 
cima, da darežljivošću Božanskog milosrđa Priteče u 
pomoć potrebi zadovoljavanja, koja zabrinjuje sve 
ljude. 

Uistinu otud izlazi najveća utjeha za svakog 
krivca, kad tjeskoban s grižnje savjesti ali kajući se 


'sluša riječi, koje mu u ime Božje govori svećenik: 


»Ja te odrešujem od grijeha tvojih«. Ako to sluša 
iz ustiju čovjeka, koji je sam dužan to isto moliti od 
drugog svećenika, nije zato manje dobročinstvo mi- 
losrdnog Boga, nego se ukazuje većim, jer se tako 
kroz slabog čovjeka radije gleda ruka Božja, koja. 
izvodi stvar sasvim čudesnu. Stoga, da se poslužimo 
riječima glasovitog pisca, koji se onom oštrinom du- 
ha, koja se rijetko kad nađe kod svjetovnjaka, obi- 
čavao baviti i vjerskim stvarima: »Kad svećenik, 
duboko ganut zbog svoje nedostojnosti a uzvišenosti 
svoje službe pruža posvećene ruke nad našu glavu; 
i kad je ponizno svijestan svojoj nedostojnosti, što 
je postao djelitelj krvi svetog zavjeta, i svaki puta 
isto tako zadivljen, da smije izgovarati djelotvorne- 
riječi života, sam grešnik odrešuje grešnika. Mi pak, 
podignuvši se od njegovih nogu, osjećamo, da uistinu 
nijesmo učinili nešto nedostojno... Ta, pali smo do 
nogu čovjeka, koji zastupa Isusa Krista... i to uči- 
nismo, da zadobijemo predragocjeni dar djece i si- 
nova Božjih (Manzoni, Osservazioni sulla morale: 
cattolica, c. XVIII.). 

Takova je vlast dana svećeniku posebnim sakra- 
mentom. Izvire iz neizbrisivog lika, koji je utisnut u 
njegovu dušu. Tim je likom, kao i onaj, u čijem sve-- 
ćeništvu sudjeluje, postao »svećenik do vijeka« (isp. 
Ps. 109, 4.). Ta svećenička vlast nije propadljiva ni 

prolazna, nego postojana i vječna. I ako svećenik 
zbog ljudske slabosti padne u zablude 1 SremMots, ni- 
kad ipak ne može taj svećenički lik izbrisati iz svoje 
duše. A osim toga svećenik sakramentom Reda ne do- 
biva samo taj svećenički lik i te uzvišene vlasti, o 
kojima govorismo, nego je i novom i posebnom mi- 
losti i posebnom pomoći obogaćen, po kojima može 
— bude li vjerno i slobodno sudjelovao s Božanskom 
silom pomoćnicom, koja daje nebeske darove — 
zaista dostojno i bez malodušnosti odgovarati teškim 
dužnostima primljene službe, pa vršiti teške one po- 
slove, kojih se bojahu i sami junaci kršćanskog sve- 
ćeništva kao Krizostom, Ambrozije, Grgur Veliki, 
Karlo Boromejski i drugi dosta mnogi. 


APOSTOL ISTINE I LJUBAVI. 

Kako je svećenik sluga Kristov i djelitelj tajna 
Božjih (isp. 1. Cor. 4, 1.), zato je i »u službi riječi« 
(Act. 6, 4.), imajući naime neotuđivo pravo i povje- 
renu od Otkupitelja službu, koja se ne može napu: 
stiti: »Idite dakle i naučavajte sve narode... ., učeći 
ih, da drže sve, što sam vam zapovjedio« (Mt. 28, 
19.—20.). Crkva Isusa Krista, neprevarljiva čuva- 
Tica i učiteljica Božje Objave svuda širi blago ne- 
beskih istina propovijedajući onoga, koji je »svjet- 
lost istinita, koja obasjava svakoga čovjeka, koji do- 
lazi na ovaj svijet« (Io. 1, 9.); s Božanskom darež- 
ljivošću sije ono sjeme, koje je doduše maleno i od 
čovječje mudrosti prezreno, koje ipak, kao zrno go- 
rušice, tjera jako i nada sve duboko korijenje u du- 
šama onih, koji s iskrenom revnošću čeznu za isti- 
nom, pa postaje stablo čvrsto i snažno, te ga zato ne 
mogu iščupati ni žestoke oluje. 

U različitim zabludama, što ih rodi čovječji duh, 
nadut od razuzdane i raspuštene samovolje, u poru- 
šenoj ćudorednosti, na koju je u zao čas nasrnula 
ljudska opačina, diže se Crkva Božja kao toranj, što 
noćnim svijetlom određuje plovidbu lađa. Dalje Crkva 
osuđuje svako odstupanje od istine i svima i svako- 
me pokazuje pravu stazu i pravi put. I jao nama, 
ako bi se ovaj svjetionik, da ne kažemo ugasnuo — 
što se ne može nikad dogoditi poradi obećanja Isusa 
Krista, koja ne slabe — nego samo da bi bio spri- 
ječen svuda rasipati sjajno svoje svijetlo! Već svima 
udara u oči, kako je ljudski rod duboko pao zbog 
toga, što je oholo odbacio Božju Objavu, i što je po- 
grešno slijedio varave izmišljotine o filozofiji i mo- 
ralu, oličene, doduše, izgledom istine. A što još nije 
na toj strmini zabluda i opačina došao do dna, to je 
zasluga kršćanske nauke, koja se širi po cijelom svi- 
jetu. Crkva pak povjerenu si »službu riječi« vrši po 
svetim službenicima, koje, postavljene u različitim 
redovima crkvene hierarhije, šalje u sve narode, da 
budu neumorni glasnici one istine, koja jedina može 
donijeti građansku čovječju uljudbu, te je čuvati 
budnu i zdravu. 

Svećenikova se riječ spušta u duše svih i donosi 
im svijetlo i utjehu. Svećenikova riječ i u vrtlogu 
zamamljivih strasti izronjuje čista, potiče na kre- 
post, neustrašivo navješćuje istinu: velimo onu isti- 
nu, koja objašnjava i rješava teške probleme u čo- 
vječjem životu; onu istinu, koju ne može ništa obo- 
riti, ni sama smrt, pače koja je istom čini sigurnom 
i besmrtnom. 

Ako pak redom razmišljamo zapovijedi, koje mo- 
ra svećenik često stavljati na srce, hoće li da vjerno 

zadovolji svoju službu, i promislimo snagu, koju te: 
zapovijedi imaju u sebi, bez ikakve sumnje uviđamo, 
kako su njegove pobude i utjecaji odlučni i dobro- 
tvorni, da se obnovi ćudoređe i narodi smire. To je 
osobito onda, kad mogućnike i male ljude opominje, 
kako je prolazan zemaljski život, i uči ih, kako su 
nestalna zemaljska dobra, kako je za neumrlu dušu 
dragocjeno postignuće duhovnih dobara, kako je na- 
pokon strog sud vječnog Suca, koji svojim nepristra- 
nim i oštrim pogledom istražuje srca sviju, »i vratit. 
će svakomu po djelima njegovim« (Mt. 16. 27.). ' 

Zaista ništa nije prikladnije od tih i takovih nau-- 
ka, da se ukroti žestoka pohota naslada, da se obuzda 
razuzdana pohlepa za izvanjskim dobrima, što naro-- 
čito danas mnoge ljude kvari i sramoti, razne sta- 
leže države tjera da nesamo jedni drugima ne budu. 
na pomoć, nego da se kao ljuti neprijatelji među so-- 
bom bore. Kako pak posvuda sebičnost uzima mah,. 
kako gotovo svagdje plamte tolike mržnje i j avljaju 
se najgroznije osvetničke osnove, zaista nema ništa. 
zgodnije i razumnije, nego propovijedati i isticati 
»zapovijed novu« (Io. 13, 14.) Isusa Krista, to jest. 
zapovijed ljubavi, koja sve veže, nije omeđena gra- 
nicama naroda i država, ne odbija i ne isključuje ni 
samog neprijatelja. 

Kroz gotovo dvadeset vjekova sjajno i slavno: 
iskusili smo, koliko vrijede pouke svećenika, iz kojih 


kao »živa riječ Božja i djelotvorna i oštrija od sva- , 


koga mača oštra s obje strane« vjerno izlazi i ne- 
kako odzvanja, tako »prodire do rastavljanja duše i 
duha« (ips. Hebr. 4, 12.), a srca se svagdje potiču. 
na junačka djela i svima se udahnjuju najplemeni-- 
tiji ideali. 

Bva dobročinstva, koja je kršćanska uljudba 
izvela u ljudskom društvu, izlaze iz ustanove i rada 
katoličkog svećenstva, barem kao iz svoga udaljeni- 
jeg počela. To nam daje nade za budućnost, osim što 
imamo »čvršću riječ« (2. Petr. 1, 19.) iz neprevar- 
ljivih obećanja Isusa Krista. 

I rad misionarski, koji tako jasno pokazuje onu 
sposobnost širenja, što Crkva ima iz Božanske jako- 
sti, svećenici najviše unapređuju i vode srećnome 
svršetku. Svećenici, glasnici vjere i ćuvari ljubavi 
podnoseći nebrojene napore šire i promiču svuda kra- 
ljevstvo Božje. 


IZMEĐU BOGA I LJUDI. 


Napokon je svećenik po svojoj službi i javni 
molitelj kod Boga za sve ljude, i u tom vrši službu 
Isusa Krista, koji »provede svu noć na molitvi 
Božjoj« (Le. 6, 12.) i »uvijek živi, da nas zagovara« 
(Hebr. 7, 25.). Svećenikova je dužnost prinositi Bo- 
žanstvu nesamo pravu i istinitu oltarsku žrtvu, nego 
i »žrtvu hvale« (Ps. 49, 14.) i zajedničke molitve. 
Svećenik naime psalmima, molitvama i himnima, 
što je od veće česti uzeto iz Svetog Pisma, svaki dan 
neprestano iznova iskazuje Bogu dužno klanjanje, i 
vrši ovaj nužni posao zauzimanja za ljude, koji su 
tjeskobni i zabrinuti, danas više no ikad, i potrebni 
Božje pomoći. Tko bi mogao izbrojiti kazne, koje 
odbijaju od glava grešnih ljudi svećeničke molitve, 
i koja im dobročinstva one pribavljaju i podjeljuju? 

Ako je već i privatnoj molitvi dao Isus Krist 
tako velika i svečana obećanja (isp. Mt. 7, T—I11; 
Me. 11, 24; Le. 11,9.—18.), koliko veću, bez svake 
sumnje, imaju snagu i krepost molitve, koje se uime 

zaručnice Otkupiteljeve, po 


xkve, ljubljene naime . zoo 
Drva u i ako u sreći prečesto za- 


žbi >. Stoga kršćani, 
rem So. ipak vođeni naravnim Pgvnnm, 
osjećaju i uzdaju se, da molitve upravljene PpAMNIMIVU 
sve mogu, i zato se u svim zgodama ovoga života 
utječu k molitvi, i traže, da svećenici mole u jav- 


nim i privatnim teškoćama. Od svećenikove molitve 
traže utjehu svake ruke nesretnici, Ik njemu idu, 
kad u progonstvu ovoga zemaljskog putovanja mole 
nebesku pomoć. Uistinu »svećenik stoji u sredini 
između Boga i čovječje naravi: donoseći nam od Bo- 
ga dobročinstva, noseći naše molitve k Bogu, i bla- 
žeći gnjev Gospodinov« (sv. Iv. Kriz. Homil. 5 in 
Isaiam). . 

Uostalom, što smo gore natuknuli, i sami pro- 
tivnici Crkve pokazuju na svoj način, kako osjećaju 
i pogađaju veliko dostojanstvo i važnost katoličkog 
svećeništva, jer ga u prvom redu žestoko napadaju, 


dobro znajući, kako su Crkva i njezini svećenici ti-. 


jesno vezani. Osim toga oni, koji danas žestoko na- 
padaju svećeništvo, ti isti ne priznavaju Božanstva i 
neprijateljski na njega navaljuju. To zaista čini lju- 
de svetog Reda dostojnima najveće časti i najveće 
cijene. 

II. 


KREPOST I ZNANOST. 

Prema tome je, časna braćo, svećeničko dosto- 
janstvo nada sve uzvišeno. Sjaja toga visokog dosto- 
janstva ne mogu potamniti prijestupi nekih, počinjeni 
iz ljudske slabosti, premda ih valja oplakivati i saža- 
ljavati. Isto tako ti prijestupi nekih ne mogu poti- 
snuti u zaborav sjajne pohvale tolikih svećenika, 

koji se istaknuše krepošću, naukom, vjerskom rev- 
nošću i mučeništvom. I to tim manje, što čovjekova 
nedostojnost ne uništava djela njegove službe, jer je 
potpuno utvrđeno, da službenikova nedostojnost ne 
dira snagu sakramenata, koji dobivaju svoju djelo- 
tvornost iz presvete krvi Isusa Krista, a ne od sve- 
tosti svećenikove; ta naime sredstva vječnog spase- 
nja, da se poslužimo riječima bogoslovske nauke, 
postizavaju svoje djelovanje »iz učinjenog čina«. 

Ipak je jasno, da takovo dostojanstvo od onih, 
koji su njime odlikovani, zahtijeva onu uzvišenost 
duše, čistoću srca i svetost života, koje odgovaraju 
veličanstvu i svetosti svećeničke službe. Ta služba, 
kako rekosmo, postavlja svećenika za pomiritelja, 
između Boga i ljudi, naravno, po osobi i punomoći 
onoga, koji je »jedan posrednik Boga i ljudi, čovjek 
Krist Isus« (1. Tim. 2. 5.). 

Treba dakle da, koliko može, što bliže pristupa 
k savršenstvu onoga, čiji je zamjenik, i da svaki 
dan postaje Bogu draži poštenjem života i djela, jer 
Bog više cijeni i ljubi krepost nego ugodni kAd tam- 
jana, više nego krasotu svetih hramova. »Budući da 
su (zaređeni) posrednici između Boga i ljudstva — 
kako veli sv. Toma — moraju sjati dobrom savješću 
kod Boga i dobrim glasom kod ljudi« (Sum. Theol., 
Suppl. q. 36, a 1., ad 2). 

Nasuprot, ako tko svete stvari čini i poslužuje, 
a provodi nepošten život, oskvrnjuje ih, i postaje 
svetogrdnik : »Koji nijesu sveti, ne smiju svete stvari 
vršiti« (Decret., dist. 88, can. 6.). 

Zato je već u Svetom Pismu Staroga Zavjeta 
Bog bio zapovjedio svojim svećenicima i levitima: 
»Neka dakle budu sveti, kao što sam i ja svet, Go- 

spodin, koji ih posvećujem« (Lemit, 21, 8.). A pre. 
mudri kralj Salamon u pjesmi posvetnici hrama izri- 
jekom od Boga moli sinovima Aronovim ovo: »Sveće- 
nici tvoji neka obuku pravdu, i sveti tvoji neka se 
raduju« (Pa. 131, 9.). Međutim, časna braćo, poslu 
žimo se rijećima sv. Roberta Belarmina: » Ako se to- 
lika pravda i svetost i revnost zahtijevala od onih 
svećenika, koji žrtvovahu ovce i volove i hvaljahu 
Boga za vremenita dobročinstva; što se, molim vas, 
zahtijeva od onih svećenika, koji žrtvuju Božjega 
Jaganjca i hvalu davaju za dobročinstva vječna« 
(Explanat. in Psalmos, Ps. 131, 9.)? »Veliko je nai- 
me — kaže sv. Laurencije Justinijan — dostojanstvo 
Prelata, ali još je veći teret: oni su postavljeni na 
visokoj stepenici pred očima ljudi, pa treba da budu 
podignuti i na visoki vrhunac kreposti pred očima 
onoga, koji sve vidi; inače su nad drugima ne na 
svoju zaslugu nego na osudu« (De instit. prael., 
e. IL). 


NASLJEDOVATELJ KRISTOV. 

Uistinu, svi oni razlozi, koje smo, da dokažemo 
uzvišenost katoličkog svećeništva, već ukratko spo- 
menuli, sad Nam ponovno lebde pred dušom, da što 
snažnije opomenemo na dužnost potpune svetosti, 
koja veže svete službenike. Jer, kako uči Anđeoski 
Učitelj, »za prikladno vršenje redova nije dovoljna 
kakvagod dobrota, nego se zahtijeva odlična dobro- 
ta; da oni, koji primaju Ked, kao što su postavljeni 
nad pukom stepenom Reda, tako da budu viši i po 
zasluzi svetosti« (Sum. Theol. Supplem. Q. 35.a I. 
ad 3). Euharistijska naime žrtva, kojom se žrtvuje 
čista žrtva, koja briše grijehe ljudi, zahtijeva na 

neki poseban naćin, da svećenik svetošću života i ću- 
dorednom neokaljanošću sama sebe koliko može do- 
stojnije predaje Bogu, kome svaki dan prikazuje onu 
žrtvu, koja je vrijedna klanjanja i štovanja, koja je 
sama Rijeć Božja, iz ljubavi prema nama ćovjekom 
postala. » Upoznajte što radite, nasljedujte što vršite« 
(Pontif. Rom. in Ordinat. presbyt.), opominje Crkva 
na usta biskupa, koji posvećuje đakona, koji će biti 
sad na uzdignut na svećeničku čast. 

Osim toga je svećenik djelitelj Božanski ih mi- 
losti, kojima su sakramenti kao vrela. A za ovakova 
djelitelja zacijelo sasvim je nedostojno, da bude bez 
te dragocjene milosti ili da je malo cijeni i nehajno 
ćuva. A onda svećenik mora naučavati istinu vjere; 
a predmeti se vjere nikad ne predavaju dostojno i 
uspješno, osim kad je krepost tome obućavanju vo- 
diteljica i učiteljica, prema onoj: rijeći miću, pri- 
mjeri vuku. Svećenik mora propovijedati evanđeoski 
zakon; pa ipak, ako i sam želi, da taj isti zakon pri- 
grle slušaći, nema uz pomoć milosti Božje, ništa pri- 
kladnije, ništa krepće, nego ako krićanski puk gle- 
da, kako glasnik svete istine načela, koja predaje, i 
sam revno vrši svojim poštenim životom. Razlog to- 
me sv. Grgur jasno tumači ovim riječima: »Onaj glas 
radije ulazi u srce slušača, koji preporučuje život go- 
vornikov, jer što govoreći zapovijeda, to pokazujući 
pomaže da se izvrši« (Ep., 1, 1. ep. 25.). I Sv. nas 
Pismo uči, da je Božanski Učitelj tako radio, koji 
je »počeo činiti i učiti« (Aet. 1, 1.), i da mu je svje- 
orok pao bm povračiala nesamo zato, što 
(la. $ 18 ; i obara“ govorio, kao što ovaj čovjek« 
kog (Mc. : 2 . ito zato, što je »sve dobro uči- 

* 1, 57.). Naprotiv pak skoji govore a ne 

čine« mogu se isporediti s književnicima i farizejima, 
koje Krist pobijajući — ne dirajući u ugled Bo. 
žanske riječi, koju su zakonito navješćivali — ovako 
je narod, što ga je slušao, opomenuo: »Na Mojsijevu 
stolicu sjedoše književnici i farizeji: sve, dakle, što 
vam reku, držite i činite; ali po njihovim djelima 
nemojte činiti« (Mt. 23, 2. 8.). Tkogod svojim živo- 
tom ne preporučuje istinu, što je priopćuje, taj bez 
ikakve sumnje, što jednom rukom gradi, drugom 
ruši. Ali Bog, naprotiv, obilato blagoslivlje napore 
onih vjesnika Evanđelja, koji najprije iz svih sila i 
svim srcem idu za tim, da postignu svoje posvećenje: 
na taj se, naime, način dovoljno ispoljuju i otvaraju 
cvjetovi natapani njihovim znojem; debljaju i do- 
zrijevaju plodovi: i tako će požuriti žetvu i »dolazeći 
doći će radosno noseći snopove svoje« (Ps. 125, 6.). 
Ipak treba svratiti pažnju na to, kako svećenik 
upada u najveću opasnost zablude, ako se dade za- 
mamiti i natjerati neurednom sklonošću, da svoju 
da 2 a I 
službe. Ako bi tako radio, ne bi aje Mo 
spasenje učinio neizvie imi ai sch ages 
se: nnsfmap hi snim i nesigurnim = kako se 
mrtvim tijelo a. % i sori raoki K = aa 
da, dok drugima Propovijeda Pe .. =a 
Cor. 9, 21.) — ne Je m, sam zabačen« (1. 
, 0, sve da i ne izgubi milosti Božje, 

zapovijeda neka misle, da su pomenute riječi Božan- 
skog Učitelja upravljene naročito njima, koji su po- 
zvani posebnim Božanskim glasom da savršenije na- 
sljeduju Isusa Krista. Stoga Crkva svim klericima 
strogo stavlja na srce tu veoma važnu dužnost, te ju 
je uvrstila u svoje zakone: »Klerici moraju nutarnji 
i izvanjski život provoditi svetiji nego svjetovnjaci 
i njima za primjer odlikovati se krepošću i praved- 
nim djelima« (Cod. Jur. Can., can. 124). A budući 
da je svećenik »poslanik mjesto Krista« (2. Cor. 5, 
20.), treba mu tako živjeti, da na sebe primjenjuje 
one Apostolove riječi: »Ugledajte se na mene, kao i 
ja na Krista« (1. Cor. 4, 16; 11. 1); tako da živi 
kao drugi Krist, koji je svjetlošću svoje kreposti to- 
like ljude obasjavao i obasjava. 


SVEĆENIČKA POBOŽNOST. 

I ako imaju sve kršćanske kreposti cvasti u sve- 
ćeničkoj duši, ipak su neke, koje trebaju na osobiti 
način resiti svećenike. Na prvom je mjestu pobož- 
nost, po onoj Apostola naroda, koji opominje svoga 
predragog Timoteja: »Vježbaj se za pobožnost« (1. 
Tim. 4, 7). Budući da su one koristi i potrebe, koje 
vežu svećenika s nebeskim Božanstvom, tako tijesne, 
tako nježne i česte, jasno je, da imaju biti združene 
s blagim izlijevom pobožnosti i kao sasvim prožete; 
a budući da je pobožnost, »korisna za sve« (1. Tim. 
4, 8.), napose je potrebna za svećeničku službu. Ako 
se pobožnost zanemari, čini i najsvetiji, i najuzviše- 
niji obredi vršit će se mehanički i od običaja, jer će 
im nedostajati duha i života. Premda pobožnost, ča- 
sna braćo, o kojoj govorimo, nije ona laka i izvanj- 
ska, koja, i ako se mili i laska duši, ne hrani je i 
ne potiče na svetost; nego mislimo jezgrovitu po- 

božnost, koja ne stoji do osjećaja, nego se oglan; 

na načela sigurne nauke i čvrsti sud duha, tako a 
se svak, koji je ima, mogne oprijeti napasnim da 
lama strasti. Ta pobožnost, i ako se ima najviše sa 
zati k nebeskome Ocu, sa svim tim odnosi se i n 

Bogorodicu Djevicu. Nju naime moraju svećenici : 
većim žarom ljubiti nego svjetovnjaci stoga, što su 
veze svećenika s Isusom Kristom tješnje, i veze Ma- 
rijine s njezinim Božanskim Sinom. 


CELIBAT (BEŽENSTVO). 

Drugi divan ures katoličkog svećeništva, najuže 
združen s pobožnošću, jest ona ćudoredna čistoća 
koju treba u Latinskoj Crkvi da savršeno drže Ha. 
rici, koji su primili više Redove; to im je tako stro- 
=a, da oni, koji se ogriješe, krivci su sveto- 
ia : ' od. Jur. Can,, €. 132, 8 1). Ako taj zakon u 
s, * sti sa svom svojom strogosti ne veže službenike 
mega Crkve, ipak Je i kod njih u časti crkveni ce- 
egroki određenim slučajevima — naročito kad se 

ajvišim stepenima hii ij ž 
zahtijeva i zapovijeda, mar 
D rd .v 
: _. svećeničkom službom ta krepost slaže 
sia a i sam ljudski razum; kako je naime »Bo ' 

0. 4, 24.), izlazi jasno, da je i : 
Goga, koji se posvećuje Bož » 
način »svuče čovj 


kladno za 


ma. pr 


ge pazi na tjelesnu čistoću, kud i kamo više treba 
imati duševnu čistoću« (Cicero, De leg. 1. II, c. 8 et 
10). U Starom je Zavjetu u ime Božje Mojsije zapo- 
vjedio Aronu i njegovim sinovima, da kroz sedmicu, 
kad se vršilo njihovo posvećenje, ne izlaze iz šatora, 
i stoga da kroz one dane čuvaju uzdržljivost  (isp. 
Lev. 8, 33—35). 

Bez svake je sumnje, da se od službenika Novog 
Zakona, koji je toliko nad svećenikom Starog Zako- 
na, zahtijeva veća čistoća. Prvi se nacrti svetog ce- 
libata opisuju u trideset i trećem kanonu Elvirskog 
sabora, održanoga na početku četvrtog vijeka, kad 
su još bjesnili progoni. što svjedoči, da je celibat bio 
već odavna u običaju. Taj zakon ništa drugo ne čini, 
nego što, da tako kažemo, zahtjevu, koji izlazi iz 
Evanđelja i apostolskog propovijedanja, daje obve- 
zatnu snagu. Tako je Božanski Učitelj, o kojem pje- 
vamo, da je »evijet Djevice Majke« (isp. Brev. Rom., 
Hymn. ad Laudes in festo ss Nom. Jesu) uvelike ci- 
jenio dar čistoće: slaveći je kao nešto što nadvisuje 
obična ljudska poimanja (isp. Mt. 19, 11.). Od ranog 
se djetinjstva u N azaretskoj kući htio odgajati s Ma- 
rijom i Josipom, Djevicama; posebnom je ljubavi 
ljubio čiste i netaknute duše sv. Ivana Krstitelia i 
Evanđelista. Napokon Apostol naroda, vjeran tumač 
evanđeoskog zakona i Kristove nauke, veliča djevi- 
čanstvo — osobito što se tiče revnije službe Božje: 
»Tko je neoženjen, brine se za Gospodnje, kako će 
ugoditi Gospodinu« (1. Cor. 7, 32). Sve to, časna 
braćo, nužno je moralo učiniti, da su službenici No- 
voga Zavjeta i osjetili poziv za tu izvrsnu krepost i 
nastojali da se nađu u broju onih »kojima je dano 
da razumiju tu riječ« (isp. Mt. 19, 11.),i dragovolj- 

no se obvezaše obdržavati tu ustanovu, koja je otad, 
u cijeloj Latinskoj Crkvi, potvrđena strogim crkve. 
nim zakonom. Tako, na koncu četvrtog vijeka, opo- 
minje sabor u Kartagi: »što su Apostoli učili, i što 
je vršila ista već starina, i mi obdržavajmo« (isp. 
Mansi, Collect. Cone., tom. III, col. 191). 


STARA SVJEDOČANSTVA. 

Ne manjkaju i svjedočanstva slavnih istočnih 
Otaca, koja govore o izvrsnosti crkvenog celibata, i 
koja svjedoče, kako se i u toj stvari tada slagale 
Latinska i Istočna Crkva u onim mjestima, u ko- 
jima se pokoravalo strožoj stezi. Tako — da nave- 
demo znatnije primjere — Sv. Epifanije, isto tako 
na kraju četvrtog vijeka, tvrdi, da celibat veže i pod- 
đakone: »Onoga, koji još u braku živi i brine se za 
djecu, i ako je to prvi brak, ipak ga (Crkva) nikako 
ne pušta k Redu đakona, svećenika, biskupa ili pod- 
đakona, nego samo onoga, koji se odijelio od prve i 
jedine svoje bračne družice, ili je postao udovac; što 
osobito biva u onim krajevima, gdje se crkveni za- 
koni točno vrše« (Adversus haeres, Panar., 59, 4; 
Migne, P. G. vol. 41, col. 1024). Ali čini se, da je od 
svih najjasniji u toj stvari sv. Efrem sirski, đakon 
u Edesi i Naučitelj cijele Crkve, koga su »spravom 
zvali citarom Duha Svetoga« (Brev. Rom., d. 18. 
so leet. VI.). On naime u svojoj pjesmi govori 

iskupu Abrahamu, svome Prijatelju, ovim jezgro- 
vitim riječima: »Odgovaraš imenu svom, Abrahame 
jer i ti posta otac mnogima ; ali jer ti nemaš že > 
kao Abraham Saru, evo tvoje stado, žena je € pi 
Odgoji njezine sinove u istini svojoj, neka ti dod 
djeca duha i sinovi obećanja, da postanu baštinici u 

raju. O lijepi rode čistoće, u kom se mili svećeništvu, 
... rog se prepuni svetim uljem i pomaza te, ruka se 
svećenička spusti na te i ubra te, Crkva te izabra i 
ljubi te« (Carmina Nisibaena, carm. 19). Pa opet: 
»Nije dosta svećeniku i imenu njegovu, koji žrtvuje 
živo tijelo (naime Kristovo), da očisti dušu i čistim 
učini jezik i umije ruke i cijelo tijelo učini čistim, 
nego treba da je sasvim čist u svako vrijeme, jer je 
postavljen kao posrednik između Boga i ljudskog 
roda. Neka je slava onome, koji očisti službenike 
svoje« (Ib. carm. 18)! Isto to Krizostom tvrđi: »Sto- 
ga onaj, koji vrši svećeništvo, treba da je tako čist, 
kao da je postavljen u nebu među nebeske Vlasti« 
(De sacerd., 1. III, c. 4). . 
Napokon sama uzvišenost kršćanskog svećeni- 
štva, i isto tako, da se poslužimo izjavom sv. Epifa- 
nija, njegova »nevjerojatna čast i dostojanstvo« 
(Advers. haeres. Panar. 59, 4; Migne, P. G. vol. 41, 
col. 1024), o kojoj smo gore ukratko govorili, doka- 
zuje krasotu celibata i prikladnost njegova zakona, 
kojim se on nalaže svetim službenicima oltara. Tko 
ima službu na neki način višu od nebeskih duhova 
»koji stoje pred Gospodinom« (isp. Tob., 12, 15), 
zar nije sasvim prikladno da provodi prema silama 
nebeski život? Koji treba da bude sav »u onom, što 
je Gospodnje« (isp. Le. 2, 49; 1. Cor. 7, 32), zar se 
ne dolikuje, da mu budu mrske zemaljske stvari ida 
mu bude »domovina na nebesima« (isp. Philip., 3, 
20)? Tko treba da pomnjivo i postojano nastoji oko 
vječnog spasenja ljudi, da nastavlja sa svoje strane 
Božansko djelo Otkupitelja, zar nije prikladno da 
mu duša bude slobodna i nezapremljena od briga za 


vlastitu obitelj, koje bi ne malenu čest njegove radi- 


nosti odvlačile i rastresale? 

Uistinu, veličanstven je prizor i vrijedan udiv- 
ljenja, što se tako često događa u katoličkoj Crkvi, 
gledati naime mladiće levite, koji, Prije nego će pri- 
miti Red podđakonata, prije naime nego će se sasvim 
posveti Božjoj službi, kako od svoje volje i rado obe- 
ćavaju, da će se odreći radosti i utjeha, koje se mo- 
gu pošteno imati u drugom načinu života. Velimo od 
svoje volje i rado; jer, ako im, kad su primili sveti 
Red, nije više slobodno sklopiti zemaljski brak, ipak 
da prigrle svetu službu dolaze neprisiljeni nikako- 
vim zakonom, nikojom osobom, nego potaknuti od 
svoje drage volje (isp. Cod. Jur. Can., Can. 971). 

Ipak ne ćemo, da se ono, što dosad pohvalno re- 
kosmo o crkvenom celibatu, tako razumije, kao da 
bismo htjeli nekako osuditi i pobijati onu drugu 
različnu uredbu, koja je u Istočnoj Crkvi zakonito 
uvedena. Ali uistinu idemo jedino za tim, da iznese- 
mo onu istinu, za koju držimo, da je divna slava ka- 
toličkog svećeništva, i za koju mislimo, što se tiče 
svećeničkih duša, da dostojnije i prikladnije odgo- 
vara namjerama i željama presvetog Srca Isusova. 


ODRICANJE ZEMALJSKIH DOBARA. 

Jednakom ljubavi kao i za čistoću treba da se 
odlikuje katolički svećenik i odricanjem zemaljskih 
dobara. Gledamo, kako ljudi za novac sve prodaju, 
sve kupuju, a svećenici imaju gaziti draži opačina, 
oslobođeni prevelike skrbi za same sebe; i sveto pre- 
zirati nedostojnu pohotu za dobitkom, tražiti ne no- 
vac, nego korist duša, željeti i težiti za slavom 
Božjom, a ne svojom. Ne smiju biti najamnici, koji 
zato rade, da za svoj posao prime plaću: ne kao oni 
koji, premda se bave povjerenom si službom, ipale 

čeznu i za svojom privatnom koristi i naprežu se 
da dođu do višeg položaja. Svećenici neka budu »do- 
bri vojnici Kristovi«, koji se »ne zapleću u poslove 
ovoga života, da ugode vojvodi: (2. Tim. 2, 8. 4); 
neka su Božji službenici i oci dušama; neka znaju, 
da se njihov posao, njihova nastojanja ne mogu na- 
knaditi i podmiriti ljudskim blagom i častima. I ako 
branjeno da primaju ono, što im 
anje, prema onoj Apostolovoj :. 
sa žrtvenikom dijele. Tako je 
i Gospodin zapovjedio, da oni, koji Evanđelje propo- 
vijedaju, od Evanđelja žive« (1. Cor. 9, 13. 14.); 
ipak, »pozvani u dio Gospodinov«, kako to samo ime. 


ka ne traže nikakve druge plaće, 


»klerika« kazuje, ne 
osim one, koju je Krist obećao svojim apostolima : 


»Plaća je vaša velika na nebesima« (Mt. 5, 12.). 
Jao svećeniku, ako se ne spominjući Božjih obećanja 
pokaže »lakom na niski dobitak« (Tit. 1, 7 .), i gura 
se i miješa među ljude ovoga svijeta, nad kojima. 
jadikuje Crkva Apostolovim riječima: »Svi traže, 
što je njihovo, a ne što je Isusa Krista« (Philip. 2, 
21.). I tako nesamo da zaboravlja povjerenu si 
službu, nego ga i puk njegov prezire, koji bez svake 
sumnje opaža, kako se njegov postupak protivi evan- 
đeoskim zapovijedima, što ih je Božanski Učitelj. 
jasno izrekao i koje je svećenik dužan navješćivati. 
svome puku: »Ne sabirajte sebi blaga na zemlji, 
gdje ga rđa i moljac kvari i gdje kradljivci potko- 


nije svećenicima za 
je potrebno za uzdržav 
»Koji žrtveniku služe, 


pavaju i kradu. Nego sabirajte sebi blago na nebu« 
(Mt. 6, 19. 20.). Ako promislimo, da je Juda, jedan. 
storice«,. 


od Kristovih Apostola, »jedan od dvanae 
kako sa žalošću Evanđelisti izvješćuju, jadno propao 
zbog naopake pohote za zemaljskim stvarima, KALI 

se razumije, kako je ta ista pohota vjekovima rađala 
za Crkvu tolikim i takovim štetama. Pohota naime, 
kako je zove Duh Sveti »korijen sviju zala« a Tim. 
6, 10.), zna čovjeka zavesti na svako zločinstvo. I 
ako ne dođe do toga, ipak svećenik okužen tom opa- 
činom, svijesno ili nesvijesno, ide zajedno s nepri- 
jateljima Boga i Crkve i sudjeluje u njihovim opa- 
kim namjerama. ' 

Naprotiv pravim i iskrenim odricanjem vanj- 
skih dobara svećenik osvaja svačije srce, i to tim 
više, što je s tim duhom, tuđim zemaljskim dobrima, 
što ga rađa duboka krepost kršćanske vjere, uvijek 
združeno ono žarko smilovanje prema svakoj nevolji, 
koje čini od Božjeg službenika oca bijednima, koje 
on, spominjući se riječi Isusa Krista: »kad učiniste 
jednom od ove moje najmanje braće, meni učiniste« 
(Mt. 25, 40.) posebnom ljubavi štuje i ljubi kao sa- 
mog Otkupitelja. 


REVNOST. 


I tako čovjek svetog Reda, oslobođen od: pome- 
nutih okova, koje bi ga odviše tijesno vezale za ze- 
maljske stvari — naime za obiteljske veze i za svoju 
korist — zaista će se lakše ugrijati nebeskom lju- 
bavi, velimo ljubavlju za duše, koja je buknula iz 
Srca Isusova, koja ne ide ni za čim drugim, nego da 
raspali apostolska srca i cijelo čovječanstvo (isp. Le. 
12, 49.). Taj žar za slavu Božju i spasenje ljudi — 
«da je došao od Otkupitelja, kazuje nam Sv. Pismo — 
(isp. Ps. 68, 10; Io. 2, 17.) treba da službenika Crkve 
Dali i kao izjeda, tako da se, zaboravivši svoju udob- 
nost, sav potpuno preda svojoj uzvišenoj glužbi, i da 
svaki dan sve jače nastoji, kako bi povjerenu službu 
sve bolje i svestranije vršio. 

Zar može svećenik razmišljati Evanđelje i slu- 
šati kako dobri Pastir vapije: »I druge ovce imam, 
koje nijesu iz ovoga ovčinjaka; i one mi valja dove- 
sti« (Io. 10, 16.), i isto tako gledati »njive, kako su 
već bijele za žetvu« (Io. 4, 35.), a da se ne preda 
»Gospodaru žetve« za neumornog radnika, i da se 
živim nastojanjem ne potakne, da zalutale ovce dovede 
na pravi put? Kako može svećenik motriti tolika i 
tako česta mnoštva, kako »leže kao ovce, koje nemaju 
pastira« (Mt. 9, 36.) — nesamo u dalekim Misijskim 
krajevima, nego, jao, i u gradovima i selima, gdje 
već dugo postoji kršćanstvo — a da sam ne osjeti 
duboko smilovanje, koje je toliko i neprestano osje- 
ćalo Božansko Srce Isusa Krista?" (isp. Mt. 9, 36; 
14, 14; 15, 32; Me. 6, 34; 8, 2. it. d.). Velimo sve 
ćenik, koji dobro zna, da posjeduje riječi života, u 
njegovim da je rukama blago preporoda i spasenja? 
Svakako neizrecivo Bogu hvalimo, što svijetlo ova- 
kove apostolske revnosti, kao dragocjeni ures, oba- 
sjava čela svetih službenika ; i što gledamo ne malom 
očinskom utjehom Našu časnu braću i ljubljene si- 
nove — biskupe naime i svećenike — po izbor četu, 
koja se odaziva pozivu Vrhovnog crkvenog Poglava- 
ra, da svaki dan sve brže pohrli na krajeve svijeta, 


“da bije mironosne i ljute bojeve istine protiv zablude, 


svijetla protiv tmine, Kraljevstva Božjega protiv kra- 
ljevstva sotone. 


POSLUŠNOST. 

A otud, što je katolički svećenik spreman i od- 
lučan vojnik, nužno izlazi, da je prožet duhom stege, 
pače, da kršćanski reknemo, prožet gorljivom poslu- 
šnošću, kojom se prelijepo i zgodno povezuju razli- 

je hijerarhije, tako »se uistinu div- 
veta Crkva izgrađuje, resi i uprav- 
lja, jedni se posvećuju za biskupe, drugi za svećenike 
' i iz mnogih i nejednakog dostojan- 
aje jedno Kristovo tijelo« (Pont. 
Rom., de ordinat. Presb.). Tu su istu poslušnost sveti 
službenici, istom zaređeni obećali svojim biskupima ; 
isto tako i biskupi, onaj dan, kad su bili podignuti 
na vrhunac svećeništva, sveto prisegoše poslušnost. 
Vrhovnome vidljivom Glavaru svete Crkve, nasljed- 
niku svetog Petra i namjesniku Isusa Krista. 

Takova dakle dužnost poslušnosti neka sve vi- 
še tako povezuje različite hijerarhijske redove i nje- 
zine članove između sebe i s Vrhovnim Poglavarom,, 
te budu uistinu vojujuća Crkva strašna Božjim ne- 
prijateljima »kao uređena vojska« (isp. Cant., 6, 
3. 9.). Poslušnost neka umjeruje nastojanje onih, 
koji su poticani odveć velikim žarom; a one, koji su 
nemarni i lijeni, treba da potiče; svakome neka ozna- 
čuje njegovu službu i njegove poslove; i svaki neka. 
svoje svrši, te se nikad ne opre zakonitoj vlasti, što: 
uistinu ne bi bilo drugo nego sprečavati veličanstve- 
no djelovanje Crkve. Svatko neka prima naloge svo- 
jih poglavara kao zapovijedi samoga Isusa Krista, 


čiti stepeni crkve! 
nom različitošću s 


nižega reda... 
stva udova nast 


koji je uistinu jedini, kome se svi pokoravamo. On 


je vođa i početnik katoličke vjere, i koji za nas »po- 
sta poslušan do smrti, do smrti na križu« (Philip. 
2, 8.). 

Božanski je naime i vrhovni svećenik htio na- 
ma pokazati na osobiti način svoju potpunu posluš- 
nost Vječnome Ocu. O toj poslušnosti imamo veoma 
česta svjedočanstva u proročkim i evanđeoskim knji- 
gama: »Ulazeći u svijet govori: žrtava i darova ne 

ćeš, ali si mi tijelo pripravio... Tada rekoh: evo 
dolazim, na čelu knjige pisano je za mene, da uči- 
nim volju tvoju, Bože« (Hebr. 10, 5.—T7.). »Jelo je 
moje, da izvršim volju onoga, koji me je poslao« 
(Io. 4, 34.). Isto tako viseći na križu nije predao du- 
še svoje u ruke nebeskog Oca, dok nije svečano izja- 
vio, da je sve ono, što je o njemu prorečeno u Sve- 
tom Pismu — to jest povjereni mu od Oca posao sve 
do onog tajanstvenog vapaja »žedam«, koji izreče »da 
se zbude Pismo« (Io. 19, 28.) — potpuno izvršeno. 

Bez sumnje je takovim postupkom htio izrije- 
kom pokazati, kako se i najgorljivija revnost za du- 
še ima uvijek podložiti volji Božjoj; uvijek naime 
ima biti u skladu s voljom hijerarhijskih i zakonitih 
poglavara, koji zastupaju nebeskoga Oca i njegove 
nam zapovijedi priopćuju. 


ZNANOST. 

No ipak slika katoličkog svećenika, što smo je 
željeli iznijeti na svijetlo cijelome svijetu, ne bi bila 
potpuna, kad bismo mimoišli neki drugi svećenički 
ures, naime znanje, što od njega zahtijeva Crkva. 
Svećenik naime primivši od Isusa Krista službu i na- 
log propovijedati istinu: »Naučavajte sve narode« 


« (Mt. 28, 19.) postavljen je za »učitelja u Izraelu« 


(Io. 3, 10.). Mora navješćivati nauku spasenja, da- 
vati je, kako Apostol naroda opominje »mudrima i 
nerazumnima« (Rim. 1, 14.). A kako će je drugima 
Priopćivati, ako nije njome sam snabdjeven i ukra- 
šen? Duh Sveti po Malakiji proroku opominje: » Usne 
svećenikove treba da čuvaju znanje i zakon da se traži 
iz usta njegovih« (2, 7). I zaista nitko ne može stro- 
že preporučiti svećeničko znanje, nego što je to uči- 

nila Božanska Mudrost na usta Ozejina: »Kad si ti 
odbacio znanje, i ja ću tebe odbaciti, da mi ne vršiš 
službe svećeničke« (4, 6). Potrebno je dakle, da čo- 
vjek svetog Reda tako poznaje sve nauke o katolič- 
koj vjeri i ćudoređu, te ih može drugima izlagati, 
isto tako da može vjernicima objašnjavati vjerske 
članke, crkvene zakone i bogoslužje, koje vrši. I zato 
treba da svijetlom svoje riječi i krepošću rasprši 
vjersko neznanje, koje danas — unatoč velikom na 
pretku i znanju svjetskih stvari — ipak mnogima 
potamnjuje duh. Nikad nije bila tako prikladna kao 
danas ova jasna Tertulijanova opomena: »Ovo jedi- 
no mnogo puta živo želi (istina), da se ne bi neupo- 
znata osudila« (Apolog., c. 1). Osim toga treba sve- 
ćenik da odbija od duša predrasude i zablude, što 
ih nagomilala mržnja protivnika. Današnjim ljudi- 
ma, koji požudno traže istinu, svećenik treba da im 
dade s vedrom iskrenošću. One pak duše, koje muči 
neizvjesnost i sumnja, treba dizati, jačati, sigurno j 
pouzdano voditi sigurnoj luci one katoličke vjere, 
koju će, kad je upoznaju, junački prigrliti. Napokon 
će se svećenik upornim nasrtajima bezočne zablude 
oprijeti odvažnim i junačkim srcem i krepošću mir- 
nom i temeljitom. 

Svećenik dakle, časna braćo, i ako je poslovima 
svoje službe i brigama ma kako zaokupljen, neka ko- 
liko može ponavlja važnije i teže bogoslovske nauke, 
i neka stoga onome znanju, što ga crpao u sjemeni- 
štu, neprestano dodaje sve veće poznavanje svetih 
nauka, čime će bivati sve sposobniji za propovijeda- 
nje i vođenje duša (isp. Cod. Jur. Can., e, 129). Isto 
tako, kako to zahtijeva čast povjerene službe, i da si 
pribavi pouzdanje i štovanje puka, kako ge i dolikuje 

— što će bez sumnje učiniti njegov pastirski rad 
uspješnijim — neka bude svećenik opremljen onoli- 
kim poznavanjem svjetovnih nauka, koje danas obra- 
zovani ljudi općenito poznavaju; i neka je savjesno 
dorastao napretku i potrebama svojeg vremena, na 
onaj način, na koji katolička Crkva obuhvata sva vre- 
mena i sve narode, sve zdrave pothvate blagoslivlje 
i promiče, i pravih znanosti, i ako smionih, ne boji 
se, nego ih pomaže. Katolički se kler vazda isticao na 
svim poljima ljudske znanosti; pače katkad se nala- 
zio u prvom redu, pa je klerik značilo isto što i učen 
čovjek. Crkva je nesamo sačuvala blago stare kul- 
ture, koje bi bilo bez nje i njezinih samostana iskva- 
reno i gotovo propalo, nego je radom svojih i glaso- 
vitijih učenjaka jasno pokazala, kako mogu ljudska 
znanja poslužiti tumačenju i obrani katoličke vjere. 
Za koju smo stvar i Mi sami dali novi sjajan pri- 
mjer, kad smo uresili vijencem nebeskih svetaca i 
crkvenih Naučitelja, učitelja velikog AKvinca, onoga 
Alberta Teutonca, koga su ljudi njegova doba što- 
vali i zvali velikim i sveopćim učiteljem. 

Zacijelo ne možemo zahtijevati, da ljudi sveto- 
ga Reda budu u svim znanostima prvi. Ljudska je 
znanost već tako mnogostruka, da nema čovjeka, 
koji bi je mogao svladati, a kamoli se istaći u svim 
njezinim granama. Ipak je zgodno da pobudimo i 
osokolimo one, koji osjećaju sklonost i imaju poseb- 
nih darova, da se bave ovom ili onom znanosti ili 
umjetnosti, dakako ako nije nedolična za crkvenu 
službu i posao. Sve će to, bude li se držala mjera i 
pod upravom Crkve, biti na čast i diku Crkve i na 
slavu njezine Glave Isusa Krista. A isto tako i osta- 
lim svetim službenicima neka ne bude dosta ona obra- 

koja je možda, bila dostatna za 
nego neka se trse, da uisti- 
u postignu višu i potpuniju obrazovanost u svakoj 
ze i tako dođu do onoga vrhunca, na kojem se 
dansfnje doba nalazi i općenito govoreći natkriljuje 
prošle vjekove. | 
Ako Bog tu 1 


zovanost u naukama, 


potrebe prošlih vjekova, 


tamo »šaleći se sa svijetom« (Prov. 
8. 31) hoće da se uzdignu na svećeničko dostojan- 
do i u naše vrijeme ljudi, kojima gotovo oi o 
dostaju nauke, o kojima govorimo, i po tim 2. s 
izvodi čudesne stvari, bez sumnje biva bo zato, a 
više cijenimo svetost od znanja, i da svoju nam 
ložimo više u ruke Božje negoli svoje; štaviše, biva 
to stoga, što je vrlo prikladno i spasonosno . kose 
vljamo i pomno razmišljamo onu: »što je ludo u 
svijetom izabra Bog, da posrami mudre... da S. 
hvali nijedno tijelo pred Bogom« (1. Cor. 1, 27. .) 
No ipak, kao što u naravnom redu Božanska zA 
desa prekidaju za čas silu naravnih zakona, ali 1 
ne ukidaju, tako i ljudi — u kojima svetost života sve 
ostalo na neki način naknađuje i ispunjuje — kao 
sasvim opremljeni nadnaravnom snagom niti uzima- 
ju niti umanjuju istine i potrebe onih stvari, koje 
mesnusmo na srce. 
Međutim, kako rekosmo, sveti službenici treba 
da prednjače krepošću i mudrošću, te posvuda šire 
»Kristov ugodan miris« (2. Cor. 2, 15.), a držimo, 
da je to danas sve više i više potrebno, kad Katolič- 
ka Akcija — onaj naime pothvat, koji Nas veoma 


tješi i krijepi, i koji potiče duše na veće šavršenstvo 


— sve tješnje združuje svjetovnjake sa svećenicima, 
da ih pomažu i u njima gledaju vođe nauke i uzore 
kršćanskog života i nastojanja. 

LII. 


PRIMJERENA PRIPRAVA. 

Ako je tako veliko dostojanstvo katoličkog sve- 
ćeništva, ako zahtijeva tako uzvišene duševne vrline, 
izlazi uprav otud, časna braćo, kako je prijeko po- 
trebno, da se kandidati svetišta pravo i primjereno 
odgajaju. Crkva svijesna toj potrebi i opominjući se 
je nije možda kroz vjekove ništa više promicala ma- 
terinskom djelatnošću i brigom, koliko primjereno 
odgajanje svojih svećenika. Zna Crkva, da kao što ži- 
vot i ispovijedanje kršćanske vjere naroda stoji do 
djelovanja svećenika, tako i to djelovanje crpe svoju 
snagu iz odgoja, što su ga dobili sveti službenici, jer 
i za njih vrijede riječi Duha Svetoga: »Mladić na 
svom putu, ne će odstupiti od njega ni kad ostari« 
(Prov. 22, 6.). Zato je Crkva, vođena Božjim duhom, 
odredila, da se svuda podignu sjemeništa, u kojima 
se imaju odgajati s posebnom skrbi kandidati sve- 

ćeništva. 
BRIGA ZA SJEMENIŠTA. 

Stoga, časna braćo, svi što sa Mnom dijelite 
upravljanje Crkvom, treba da sjemeništa pazite 
kako zjenicu u oku. Sjemeništa neka budu vaša naj- 
preča briga. Osobito pomno da se biraju poglavari 
i učitelji, a naročito duhovnik, kome se povjerava 
preteška dužnost — izobrazba svećeničke duše. Svo- 
jim sjemeništima dajte najbolje svećenike. I neka 
vam ne bude teško, da ih oslobodite od posala, koji 
su naoko znatniji, ali se ipak ne mogu nikako ispo- 
rediti s ovim glavnim i nenaknadivim poslom. Tra- 
žite ih i od drugud, dok ne nađete za tu službu spo- 
sobnih ljudi. Takovi moraju svećeničke kreposti uči+ 


Bi 


ti više primjerom nego riječju. Nauku im valja tako 
podavati, da u svećeničkim kandidatima  izobraze 
jak, muževan 1 apostolski duh. Njihovim djelova- 
njem valja da u sjemeništu procvatu pobožnost, či- 
stoća, stega i nauka. Mladenački duh ima se pomnjivo 
oboružati i protiv sadanjih napasti u sjemeništu i 
protiv mnogo težih pogibli, kojima će biti poslije 
izloženi u svijetu, u kojemu će morati živjeti, »da 
sve spase« (1. Cor. 9, 22.). 

Da budući svećenici uzmognu postići nauku, ka- 
kovu zahtijevaju naša vremena, kako to gore izloži- 
smo, najveća je dužnost, da, pošto su temeljito svr- 
šili klasične nauke, kako ih zovu, budu dobro poučeni 
i uvježbani u skolastičnoj filozofiji, i to »po načinu, 
nauci i načelima Anđeoskog Naučitelja« (Cod. Jur. 
Can., can. 1366., $ 2). Ta »neprestana filozofija«, 
kako ju zvao Naš prethodnik slavne uspomene Leon 
XIII., nije im samo zato potrebna, da dublje pronik- 
nu u kršćanske istine, nego da se i utvrde protiv svih 
zabluda našeg doba, i da im tako izoštri um, te u 
svakom budućem znanstvenom istraživanju budu 
sposobniji jasnije upoznati ono, što je istinito, nego 
oni, koji nemaju te filozofske obrazovanosti, i ako 
im je obrazovanost inače šira. 

Ako se pak, kako je u nekim krajevima, ne može, 
ili što je malena biskupija, ili nažalost neznatan broj 
svećeničkih kandidata, ili napokon nedostatak spor 
sobnih ljudi ili siromaštvo, da svaka biskupija ima 
svoje sjemenište, koje bi odgovaralo svim propisima 
crkvenog zakonika (Cod. Jur. Can. tit. XXI., cann. 
1352—1371) i drugim crkvenim naredbama, tad je 
od najveće prikladnosti, da biskupi u istom kraju 
bratskim duhom ujedinivši sile podignu zajedničko 

sjemenište, koje će odličnu povjerenu zadaću sasvim 


zadovoljiti. 
Velike koristi, što odatle izlaze, bez sumnje će 


nadoknaditi preuzete teškoće i troškove. Dakako, 
katkad žalošću napunja biskupska očinska srca — 
kad naime gledaju, da su njihovi svećenički kandidati 
za neko vrijeme odijeljeni od Pastira, koji bi želio 
da svoju gorljivu revnost prelije u svoje buduće su- 
radnike, i da su daleko od krajeva, u kojima će jednoć 
djelovati. Ali to će, velimo, biti naknađeno obilato, 
što će ih primiti u određeno vrijeme bolje obrazova- 
ne i opremljene duhovnim stvarima, koje će na veću 
korist svoje biskupije drugima dijeliti. Stoga nije- 
smo nikad propustili nesamo da zajednička sjemeni- 
šta promičemo, unapređujemo, nego smo ih često, 
kad se nadala zgoda, potaknuli i živo preporučili. 
I sami smo, što svi znaju, s mnogim brigama i tro- 
škovima, ne malo takovih sjemeništa, gdje se poka- 
zala potreba, ili sasvim podigli, ili proširili, ili uči- 
nili prikladnijima. I ono, za što držimo, da će biti, 
ako išta, na korist Crkve, promicat ćemo revno uz 
Božju pomoć i unapredak. 


IZBOR KANDIDATA. 


Ali sve to pohvalno nastojanje oko što boljeg 
uzgoja kandidata svetišta, slabim bi urodilo rodom, 
kad se oni ne bi pomno odabirali, za koje postoje 
sjemeništa. Kod toga izbora svi treba da sudjeluju, 
koji su god postavljeni da vode uzgoj klera: pogla- 
vari, duhovnici i ispovjednici, svaki na način i u gra- 
nicama svoje službe. Kako treba da od Boga danu 
sklonost na svećenički stalež svom pomnjom njeguju 
i jačaju, tako istim marom moraju u zgodno vrije- 


M 


me od svetoga Reda odbiti one, koji očito nijesu Pri- 
kladni za duhovni stalež i zato nekorisni za dostojno 
vršenje svećeničkih dužnosti. I premda je mnogo bo- 
lje što prije odstraniti neprikladne, budući da je u 
toj stvari oklijevanje i čekanje zabluda i uzrokuje 
štete, ipak, ma s kojega se razloga oklijevalo, čim ge 
jasno spozna, da se s pravog puta zašlo, odmah treba 
bez ikakova ljudskog obzira popraviti zabludu. One, 
kojima je dužnost o tom razmisliti, ne smije po- 
kolebati lažno milosrđe, koje bi postalo zločinstvo 
ne samo prema Crkvi, kojoj bi se dao nesposoban ili 
nedostojan službenik, nego bi bilo zločinstvo i prema 
samome mladiću, koji bi nalazeći se na krivom putu 
bio na sablazan sebi i drugima, s opasnošću da pro- 
padne zauvijek. 


TEŠKA ODGOVORNOST. 

Onaj, koji razborito i budno upravlja sjemeni- 
štem, i koji povjerene si mladiće, svakog pojedinog, 
brižno proučava, i njihove duševne darove i sklono- 
sti pomno istražuje, ne će preteško razmotriti i upo- 
znati, koji je od njih od Boga zvan da bude svećenik. 
A to se, kako znate, časna braćo, manje pokazuje u 
čuvstvu srca ili osjetnoj duševnoj sklonosti, što mo- 
žeine biti ili nestati, nego mnogo više u pravoj vo- 
lji i nakani onoga, koji želi postati svećenik, sa svim 
onim tjelesnim, duševnim i ćudorednim svojstvima, 
što će ga učiniti sposobnim da prigrli svećenički 
stalež. Bog zaista, kako je jasno, onoga zove u sve- 
ćenički stalež, koji jedino plemenito teži, da služi 
Bogu i spasenju duša, i koji je ujedno postigao ili 
nastoji postići jezgrovitu pobožnost i prokušanu či- 
stoću života, i prikladno, kako razložismo, znanje. 

ko naprotiv, siljen od nerazboritih roditelja, hoće 
: oder svećenički stalež, da dođe do vremenitih ko- 
risti i udobnosti, što ih predviđa i kojima se nada 
__ što se moglo češće dogoditi u prošlim vremeni- 
ma — tko se obično ogrešuje o poslušnost i stegu, 
tko je malo sklon molitvi, i ne pokazuje dovoljno 
ljubavi za rad i spasavanje duša; tko osobito nagi- 
nje na putenost, i nije pokazao dugim iskustvom, 
da je podoban nadvladati je; tko napokon nije spo- 
soban za studij, tako, da se može predvidjeti, kako 


ne će moći dovoljno uspješno svršiti propisani stu- 


dij: svi ti nijesu rođeni ni prikladni da budu sveće- 
nici. I stoga, ako se na vrijeme ne odstrane iz sje- 
meništa, teže će moći poslije odstupiti, i možda će 
se, premda od Boga ne zvani i bez svećeničkog duha, 
ipak svezati okovima preteškoga svećeničkog staleža. 
Stoga neka promisle poglavari sjemeništa, neka pa- 
ze oni, koji u takovim zavodima vode duše mladića i 
koji ispovijedaju, kako su preuzeli pretešku odgovor- 
nost pred Bogom, pred Crkvom i pred samim mla- 
dićima, ako sa svoje strane sve ne učine, da se ne 
dogodi takova zabluda. 

Kad smo rekli, da i duhovnici i ispovjednici, pre- 
ma povjerenoj službi, preuzimaju na sebe odgovor- 
nost za tu tešku zabludu, to valja tako razumjeti, ne 
kao da bi oni mogli što izvana i javno činiti — što 
im je strogo zabranjeno bilo zbog njihove same svete 
službe bilo poradi nepovredive ispovjedne tajne = 
nego tako, da na duh svakog mladića mnogo utječu, 
i čvrstom ih i očinskom postojanošću vode, kako zahti- 
jevaju dobra njihova vječnog spasenja. ' Stoga oni 
— osobito tada, kad poglavari ili nikako ili mlohavo 
i popustljivo vrše svoju dužnost — moraju po svojoj 

dužnosti, bez ikakova ljudskog obzira, naložiti, da 
neprikladni i nedostojni na vrijeme izađu iz sjeme- 
ništa. U toj stvari imaju se uvijek držati sigurnijeg 
mišljenja, koje u tom slučaju mnogo više pogoduje 
svećeničkim kandidatima, kad ih se odvraća s puta, 
na kojem bi mogli doći do vječne propasti. 

I u slučajevima, kad se jasno ne vidi, da moraju 
naložiti strogu dužnost, ipak će upotrebiti sav ugled, 
što ga imaju po povjerenoj si službi i očinskoj lju- 
bavi prema kandidatima, da ih nagovore, te svoje- 
voljno odstupe, ako nijesu, kako treba, raspoloženi. 
Ispovjednici neka imaju duboko uklesano u dušu što 
sv. Alfonzo Liguori uči o sličnoj stvari: »Općenito 
govoreći, što ispovjednici (u toj stvari) strože po- 
stupaju s pokornicima, to sigurnije rade za njihovo 
spasenje; i naprotiv to su okrutniji prema pokorni- 
cima, što su prema njima popustljiviji. Sv. Toma 
Vilanovski takove ruke ispovjednike, naime odviše 
blage, zove bezbožno milosrdnima. Takova se ljubav 


Protivi ljubavi« (Opere asc., vol. III. ed. Marietti, 
1847, p. 122). 


DUŽNOST BISKUPA. 

Jasno je, da je glavna odgovornost na biskupu, 
jer po strogom crkvenom zakonu »ne smije nikome 
podijeliti viših Redova, ako nema moralne izvjesno- 
sti iz pozitivnih dokaza o kanonskoj njegovoj pri- 
kladnosti ; inače nesamo da veoma teško griješi nego 
se izlaže i pogibli da sudjeluje s tuđim grijesima 
(Cod. Jur. Can., can. 973, 3). U tom kanonu jasno 
odzvanja opomena Apostola Pavla Timoteju: »Ruku 
odmah ne meći ni na koga, 


niti budi dionik tuđih 
grijeha« (I. 5, 22), »Što je ruku odmah ne meći 

kako tumači Naš prethodnik sv. Leon Veliki — nego 
svećeničko dostojanstvo podijeliti onima, koji nijesu 
godinama zreli, koji nijesu dnvoljno vremena proku- 
šani, koji ne stekoše zasluga poslušnosti, koji ne za- 
svjedočiše stege? I što je biti dionik tuđih grijeha, 
nego da je biskup, koji posvećuje, kao i onaj, koji 
ne zaslužuje da bude posvećen?« (Epist. 12. Migne, 
P. L. LIV. 647). Zato, kako Krizostom veli, upravlja- 
jući riječi biskupu: »Bit ćeš i ti kažnjen za njegove 
prošle i buduće grijehe, koji si mu podijelio dosto- 
janstvo« (Hom. 16 in Tim.; Migne P. G. LXII, 587). 
Te stroge riječi, časna braćo, označuju još stra- 
hovitiju odgovornost, kojom preplašen znao bi govo- 
riti glasoviti milanski biskup sv. Karlo Boromejski : 
»U toj stvari i mala moja nemarnost može mi i tešku 
krivnju nametnuti« (Hom. ad ordinandos, die 1. 
iunii 1577.; Homiliae, ed. bibl. Ambros. Mediolani 
1747, t. IV. pag. 270). Stoga prigrlite spasonosnu 
opomenu sv. Ivana Krizostoma: »Ne poslije prve 
kušnje, ni poslije druge, ili treće, nego pošto si razmi- 
slio i točno ispitao, tad metni ruku« (Hom. 16 in 
Tim.; Migne, P. G. LXII, 587). To u prvom redu 
Vrijedi o svetosti kandidata. Sveti biskup i Nauči- 
telj Alfonzo Marija Liguori ovako piše: »Nije dosta, 
da biskup ne zna ništa zla o ređeniku, nego mora biti 
siguran o njegovu kreposnom životu« (Theol. mor. 
de Sacram. Ordin., n. 803). U toj stvari nemojte se 
bojati da vas drže prestrogima. Tako se služite svo- 
jim pravom i dužnošću, da zahtijevate prije ređenja 
dokazanu krepost, a ako ostane koja sumnja, odgo- 
dite sveto ređenje. Izvrsno veli sv. Grgur Veliki : 
»Za gradnju prikladno drvo siječe se u šumi, i ne 

stavlja se teret gradnje na još sirova drva, dok se 
nijesu kroz mnoge dane dobro osušila i postala pri- 
kladna za gradnju. Ako se to zanemari, sirova se 
drva slome pod teretom« (Epist., lib. IX, ep. 106; 
Migne, P. L., LXX, 1031). S tom su isporedbom u 
vezi jasne riječi Anđeoskog Naučitelja: »Sveti Redovi 
unaprijed zahtijevaju svetost... Stoga treba teret 
Redova staviti na zidove, koji su svetošću izgubili 
vlagu opačina« (Summ. Theol, 2—2, q. 189, a. 1, 
ad 8). 

Uostalom, ako svak, prema svojoj službi, pot- 
puno i savršeno izvrši crkvene propise, i isto tako 
-se ravna prema mudrim uputama, što smo ih o tome 
po Svetoj Kongregaciji o sakramentima pred neko- 
liko godina izdali (Instructio super scrutinio candi- 
datorum instituendo antequam ad ordines promo- 
veantur, d. d. 27. Dee. 1930.; A. A. S. vol. XXIII, p. 
120), zaista će nestati od najveće česti uzrok4, zbog 
kojih katolička Crkva suze lije i kršćanski se puk 
ujedno sablažnjava o život svećenika. Na ovom mje- 
stu također upravljamo Svoje riječi vrhovnim pogla- 
varima crkvenih redova, vruće ih opominjući, da se, 
odgajajući svoje podanike za svećeništvo, ako ih ima- 
ju, nesamo drže zakona, koje smo izdali slične za 
njih (Instructio ad supremos Religiogorum etc. Mo- 
deratores de formatione clericali ete, d. d. 1. Dec. 
1981.; A. A. S., vol. XXIV, pp. 64—81) kao i za 
svjetovni kler, nego da drže, kako je i njima sve 
ono rečeno, što smo dosad naveli za odgoj klera, i 
zbog toga, što se biskup zaređujući redovnike redo- 
vito osloni na sud njihovih poglavara, 

ISPRAZNE BOJAZNI. 

Ni biskupi ni redovnički poglavari neka ništa. 
ne popuste od dužne strogosti, bojeći se, da se ne bi 
broj svećenika smanjio ili u biskupiji ili redovničkoj 
družbi. Sveti Toma Akvinac postavlja tu teškoću i 
na nju, po svom običaju, odgovara jasno i mudro: 
»Bog ne će nikad tako ostaviti svoje Crkve, da se ne. 
bi našlo dovoljno prikladnih muževa za potrebe puka, 
ako se dostojni promaknu, a nedostojni odbiju« (Sum. 
Theol. Supplem., q. 36, a. 4. ad 1). Uostalom, kako 
veoma zgodno opominje isti Naučitelj gotovo istim 
ozbiljnim riječima kao što i 4. lateranski opći sabor 
(an. 1215, can. 22): »Ako se ne može naći toliko. 
službenika oltara, koliko ih ima sad, bolje je imati 
malo dobrih, nego mnogo zlih« (loe. cit.). Istu tu 
važnu misao istaknusmo i Mi kod jedne svečane zgo- 
de, naime tada, kad su o jubileju Našeg svećeništva. 
dolazili kandidati svećeništva u Rim sa svih strana. 
svijeta, rekli smo pred mnoštvom biskupa iz Italije,. 
da je bez svake sumnje bolje imati samo jednoga za. 
svetu službu dobro odgojenog svećenika, nego mnoge, 
koji nijesu za to ili nikako ili slabo osposobljeni. U 
te se Crkva zaista ne može nikako pouzdati, i ako: 
baš ne mora preko mjere tugovati (isp. Osservatore- 
Romano, an. LXIX, n. 21.022 — an. 1929., n. 176; 
29—__30. VII. 1929.). Jednoć ćemo, časna braćo, pola-- 
gati strašan račun Vrhovnome Pastiru (isp. 1P etr : 
5, 4) i vrhovnome biskupu duša (isp. 1. P etr. 2, 25), 
ako budemo puk povjeravali nesposobnim upravi 
teljima i neiskusnim učiteljima! Na. 

Ali premda valja uvijek imati na umu ara 
da za odgajatelje kandidata svetišta nema bi X 
kako glavna skrb njihov broj, ipak treba svima 

stojati, da se poveća četa sposobnih i revnih posle- 
nika u vinogradu Gospodnjem, kako bi se zadovoljile 
sve veće duhovne potrebe čovječanstva. Da se ta iz- 
vrsna stvar postigne preporučujemo najuspješnije, 
svima pristupačno i lako sredstvo, postojanu moli- 
tvu. Sim to Krist naloži: »Žetve je istina mnogo a 
poslenika malo. Molite se dakle Gospodaru od žetve, 
da pošalje poslenika na žetvu svoju« (Mt. 37. 38.). 
Zar može biti koja molitva milija presvetome Srcu 
Otkupiteljevu? Možemo li se nadati, da ćemo biti 
brže i obilatije uslišeni, nego kad za to molimo, za 
čim toliko čezne Božansko njegovo Srce? »Ištite — 
dakle — i dat će vam se« (Mt. 7, 7.). Molite, da Bog 
dade svojoj Crkvi dobre i svete svećenike. Uistinu 
uslišit će molitve vaše onaj, koji je uvijek vjekovima 
davao takove svećenike, i mnogobrojnije u doba, kad 
se činilo, da vremena i život nijesu povoljni za sveće- 
ničko zvanje. Za to svjedoče, da druge mimoiđemo, 
slavni svjetovni i redovnički svećenici u 19. vijeku. 
Među kojima se osobito ističu kao zvijezde prvog re- 
da tri ona junaka svetosti, koji su djelovali na veoma 
različitim poljima i koje Mi na svoju veliku duhovnu 
utjehu uvrstismo među Svete. To su: Ivan Marija 
Vianney, Josip Benedikto Cottolengo i Ivan Bosco. 


PRINOS KATOLIČKE AKCIJE. 

Ipak ne valja ljudska dopuštena nastojanja i 
«skrbi zanemariti, koja idu u Prvom redu za tim, da 
se u velikodušnim mladićima pozivi Božji što pamnije 
njeguju. Zato ovdje hvalimo, blagoslivljamo i od 
SVeg srca preporučujemo ona spasonosna djela i 
pomne pothvate, što ih pobudi Duh Sveti, koji Z o 
pomažu, da se svećenička, zvanja čuvaj u, ddeshu o 

i podupiru. 'Tako se ona riječ isdjnj sla k—. 
Paulskog, ljubeznog sveca kršćanske jubavi: »Ma 
kolikogod mi mislili, vazda ćemo morati ustanoviti, 
da ne možemo ni u čem većem sudjelovati, nego da 
odgojimo dobre svećenike« (isp. P. Renaudin, St. 
Vincent de Paul, chap. V.). Zaista ništa nije Bogu 
draže, ništa za katoličku Crkvu časnije, ništa za du- 
še korisnije od svetih svećenika. Ako dakle tko pruži 
čašu vode najmanjemu od Kristovih učenika »ne će 
mu propasti plaća« (Mt. 10, 42.), kakovu će istom 
plaću i nagradu dobiti onaj, koji, tako rekavši, dade 
u čiste ruke mladog levita sveti kalež, u kojem se 
rumeni Otkupiteljeva krv, i tome istom mladiću po- 
maže taj kalež dizati prema nebu kao zalog mira i 
blagoslova za čovječanstvo? 

I ovdje dolazi Nam na pamet zahvalnost prema 
Katoličkoj Akciji, koju toliko želimo, promičemo i 
branimo. Katolička Akcija, koja svjetovnjake sa 
crkvenom hijerarhijom veže zajedništvom apostolskog 
djelovanja, ne može, a da ne bi držala, kako se pre- 
znamenita stvar o svećeničkom zvanju nje i te kako 
tiče. Zaista na Našu najveću utjehu gledamo, kako 
se odlikuje ta preodlična četa na svakom polju dje- 
lovanja, a osobito u radu za svećenička zvanja. To 
pohvalno djelovanje Bog nagrađuje uprav time, što 
mnoge mladiće iz mladenačkih društava odgaja i iza- 
bira za svjetovne i redovničke svećenike. Pored toga 
je to i dokaz, kako se Katolička Akcija spravom može 
isporediti s plodnom njivom, na kojoj su sve klice 
kreposti, ili još pravije isporediti s pomno ograđe- 
nim i marljivo obrađivanim klijalištem, u kojem se 
može daleko od pogibli razvijati najljepše i najnje- 
žnije cvijeće. Neka dakle svi članovi Katoličke Akcije 

osjećaju čast, koja joj zbog toga pripada, i neka budu 
uvjereni, da katolici svjetovnjaci ničim toliko ne su- 
djeluju u dostojanstvu »kraljevskog svećeništva«, ko- 
je pripisuje apostolski Prvak cijelome puku otkuplje- 
nih (1. Petr. 2, 9.), koliko kad rađe, da se poveća 
broj svjetovnih i redovničkih svećenika. 


SUDJELOVANJE OBITELJI. 

Ali najbolje i najnaravnije tlo, na kojem treba 
nicati i rasti evijeće svetišta, jest bez ikakve sumnje 
prava i duboka kršćanska obitelj. Činjenica je, da je 
većina svetih biskupa i svećenika »kojih slavu na- 
vješćuje Crkva« (Eeeli 44, 15) primila klicu svoga 
zvanja i svoje svetosti, bilo od svoga oca izvrsnog 
vjerom i krepošću, bilo od čiste i pobožne majke, 
bilo od cijele obitelji, koje se članovi odlikovahu lju- 
bavlju prema Bogu i prema bližnjima. 

. Izuzeci od tog pravila rijetki su, i jasno poka- 
zuju, što je općenito određeno Božjom providnošću. 
Gdje je obitelj takova, da roditelji, po primjeru To- 
bije i Sare, mole od Boga brojno potomstvo, »da se 
u njemu blagoslivlja ime Gospodnje u vijeke vjeko- 
Va« (isp. Tob. 8, 9.) i zahvalno primaju djecu kao 
nebeski dar i predragi zalog, pa ih od prvih djeti- 
njih godina odgajaju u strahu Božjem, u nježnoj 
pobožnosti prema euharistijskome Isusu u ljubavi 
prema Djevici Majci Božjoj, i u poštovanju prema 
svetim mjestima, i osobama; gdje roditelji dagaiu 
djeci Primjer čestitosti, radinosti i pobožnosti : : 
djeca gledaju, kako se roditelji oo li SGI 
ee , ) se roditelji međusobno ljube, ka- 

o često kroz godinu primaju svete sakra, t i 
kako u određene od Crkve dane nesamo bo; ea ' 
poste, nego se vježbaju i u svojevoljnom mrtvenju. 

tijela; gdje gledaju, kako cijela obitelj zajednički 
vrši svete molitve, što je milije Bogu; gdje djeca po- 
red toga gledaju, kako roditelji milosrdno, koliko 
mogu, pomažu sirotinju; tad se ne može dogoditi, da 
ne bi djeca nastojala svoj život izjednačivati s rodi- 
teljskim primjerom, i da se ne bi barem jedno dijete 
odazvalo pozivu Božanskog Učitelja: »Dođi, idi za 
mnom« (isp. Mt. 19, 21.) i »učinit ću te ribarom 
ljudskim« (isp. Mt. 4, 19.). Srećni oni roditelji, koji, 
i ako nijesu tako uzvišena duha, da bi možda molili 
Boga, te pozove njihove sinove u svećenički stalež, 
kako se to više činilo u prošlim vjekovima, ali ipak, 
kad Bog pozove njihove sinove, nesamo da im ne 
priječe, nego takov poziv drže velikom časti, i sa- 
svim osobitim dokazom ljubavi Gospodinove prema 
njihovoj obitelji. 

Ali nažalost i u onih, koji se hvastaju katoličkom 
vjerom, nađe se češto roditelja, naročito u višim i 
obrazovanijim društvenim staležima, kojima nesamo 
da je teško, što im Bog zove sinove, nego se i ne 
boje oprijeti tome pozivu i takovim spletkama, koji- 
ma izlažu pogibli nesamo poziv Božji, nego i vjeru i 
vječno spasenje duša, koje bi im imale biti veoma 
drage. Ti opaki primjeri, iz kojih nužno izlazi, da 
odličniji društveni staleži daju vrlo malo mladića za 
svećenički stalež, nijesu im na manju sramotu, nego 
onima u prošlim vjekovima, kad su silili sinove na 
crkvene službe, koji su se ili protivili ili bili nespo- 
sobni. I uistinu, ako se zabave današnjeg života, ne- 
brojena dražila pokvarenosti, osobito u velikim gra- 
dovima, gomilaju za mladež, ako škole na mnogim 
mjestima slabo prijaju svećeničkome zvanju, sve to 
uzrokuje i razjašnjuje, zašto se u kućama odličnijih 

i bogatijih redovito ne odaziva Kristovu pozivu, Ipak 
se ne da zanijekati, kako je očito, da u tim domovi. 
ma ponestaje katoličke vjere. Kad bi naime kršćan. 
ski roditelji gledali sve stvari u svijetlu kršćanske 
vjere, koju bi veću čast mogli željeti svojim gino- 
vima, koju odličniju službu od one, koja je — kako 
rekosmo — vrijedna, da je poštuju ljudi i anđeli? 
Staro i bolno iskustvo potvrđuje, da je izdaja zvanja 
— neka se ne drži, da je ta riječ preoštra — bila 
izvorom mnogih suza nesamo za sina, koga je Bog 
zvao, nego 1 za nerazborite roditelje, koji su ga od- 
vratili od Božjeg zvanja. Ne dao Bog, da se takove 
suze prometnu u vječne. 


IV. 


OČINSKA RIJEČ SVEĆENICIMA CIJELOG 
SVIJETA. 

A sad želimo na vag, ljubljeni sinovi, upraviti 
Svoju očinsku riječ, na vag iz svjetovnog i redovnič- 
kog klera po svem svijetu. I vama, koji ste »slava 
naša i radost« (1. Thess. 2, 20.), koji »tegotu dnev- 
nu i žegu« (Mt. 20, 12.) muževno i velikodušno pod- 
noseći pomažete pasti stado Kristovo Nama i Našoj 
braći biskupima, vama očinski zahvaljujemo za 
vaš trud, i potičemo vas na rad, kako vremena zahti- 
jevaju. Što su vremena teža, to više treba da ste vi, 
koji ste »sol zemlji i svjetlost svijetu« (isp. Mt. 5, 
18. 14.) Pripravniji revnije raditi za spasenje ljudi. 

Ali, da vaš posao Bog blagoslovi i da željeni 
rod donese, treba da se odlikujete svetošću života. 
Taj osobiti ures katoličkog svećenika toliko vrijedi 
da bez njega sve druge vrline gotovo ništa ne vrijede. 
Ako se pak svetost ima, a druge vrline i ne bile: ve- 

like, mogu se učiniti čudesne stvari. To pokazuju — 
da dvojicu od mnogih navedemo — Sv. Josip Kuper- 
tinski, i u novije vrijeme onaj ponizni čovjek, Ivan 
Marija Vianney, koga postavismo svim dušobrižni- 
cima uzorom i nebeskim zaštitnikom. Stoga »gledajte 
— opominjemo vas s Apostolom naroda — gledajte 
zvanje svoje« (1. Cor. 1, 26.). Budete li o tom raz- 
mišljali; ne ćete moći, da ne biste sve više i više ci- 
jenili onu milost, koja vam je podijeljena, kad ste 
primali svete Redove, i da ne biste bili potaknuti: 
»da se vladate dostojno zvanja, u koje ste pozvani« 
(Ephes. 4, 1.). ' 


SABRANOST I MOLITVA. 

Da tu spasonosnu odluku ostvarite, od najveće 
bit će vam koristi ono, što je blažene uspomene Naš 
prethodnik Pijo X. u svojoj tako pobožnoj i srdač- 
noj »Exhortatio ad clerum catholicum« (A. S. S. vol. 
XLI, pp. 555—577), koju trebate čitati, stavio na 
prvo mjesto, da se očuva i umnoži svećenička milost; 
i što smo Mi sami ne jedamput, kad se nadala pri- 
lika, a napose Enciklikom »Mens Nostra« (A. A. S. 
vol. XXI, pp. 689—706) i svima vjernicima, naročito 
pak svećenicima, živo preporučili: mislimo naime du- 
hovne vježbe. Držali smo, da za svršetak Svojega 
svećeničkog jubileja ne možemo dati Svojim sinovi- 
ma na nj bolji i spasonosniji spomen, nego da vas 
pozovemo, kako smo to učinili u pomenutoj Enciklici, 
da još obilatije onu »vodu, koja teče u život vječni« 
(Io. 4, 14.) crpete iz toga nepresušnog izvora, koji 
po providnosti Božjoj ključa u njegovoj svetoj Crkvi. 
I danas mislimo, predragi sinovi, i to nam draži, što 
s Nama postojanije radite, da se Kristovo kraljev- 

stvo ustali među ljudima, da vas veoma Potaknemo, 
te ne zanemarite postići tu svetost. Pače što na bolji 
način to možete, prema uputama, koje smo dali u 
spomenutoj Enciklici, povucite se u svetu samoću du- 
hovnih vježbi, nesamo kroz dane, koje propisuju 
crkveni zakoni (isp. Cod. Jur. Can., ce. 126, 595, 1001, 
1367), nego i češće i dulje, koliko samo možete ; osim 
toga jedan dan u mjesecu, daleko od svagdašnjih po- 
sala, posvetite molitvi i sabranosti, kako su to uvi- 
jek činili pobožni svećenici (isp. A. A. Š., vol. XXI, 
p. 705). 

Iz takovih svetih samoća može katkad izaći i ova 
korist, da svećenik, koga nije Krist pozvao »u dio 
Gospodnji«, nego je došao zbog zemaljskih nakana, 
može »da ponovno raspiri milost Božju« (2. Tim. 
1, 6.). Budući da je i on nerazrešivim vezom sjedi- 
njen s Kristom i Crkvom, ne može drugo nego da 
Prihvati onu Bernardovu: »Unapredak učini dobri- 
ma svoje putove i nastojanja svoja i službu svoju: 
ako nije bio svet prošli život, neka bude barem bu- 
dući« (Epist. 27, Ad Ardut.). Milost. Božja, koju 
Bog općenito daje, posebno daje onome, koji prima 
sakramenat svetoga Reda, bez sumnje će pomoći 
onome, koji je sad uistinu želi, i da popravi ono, što 
Je u početku bilo možda naopako učinjeno, i da točno 
vrši dužnosti svoga staleža, 

Svi pak, kad ge Vratite iz dan4 samoće i mo- 
litve, žarče ljubit ćete Boga, marljivije ćete raditi 
za spasenje duša, bit ćete budniji protiv zamka svi- 
jeta. Sve to, ako ikad a ono danas, potrebno je sve- 
ćenicima, kad je u jednu ruku u svijetu bijedno za- 
mrla vjera i život se razuzdao, a u drugu U svim se 
stranama svijeta probudio jaki religijski duh. Ogieć 
se, kako Duh Sveti duha na ovaj svijet zato doje 
ato, da ga 

svojom stvaralačkom snagom obnovi i sveto prepo- 
rodi (isp. Ps. 108, 30). Puni Duha Svetoga vi ćete 
oganj ljubavi Božje, kao neugasivi požar, priopćiti 
toliko smućenome ljudskom rodu, sasvim ćete ga pro- 
žeti kršćanskim duhom i tako privesti spasenju, jer 
mu nema spasenja osim u Kristu, koji je »zaista Spa- 
sitelj svijeta«. (Io. 4, 42). 


KANDIDATIMA SVETIŠTA. 

Prije nego svršimo ovo Svoje Pismo, mišlju i 
riječju s osobitom ljubavi obraćamo se vama, mladi 
klerici, koji se uzgajate za svećeništvo, i vruće vas 
opominjemo, da se pomno i dostojno pripravite na 
uzvišenu službu, za kojom težite. Vi ste uzdanica 
Crkve i naroda. Od vas očekuju sve, jer očekuju onu 
djelotvornu i životnu spoznaju Boga i Isusa Krista, 
u čemu je vječno spasenje (isp. Io. 17, 3.). Sad oso- 
bito oko toga nastojte, da se oboružate pobožnošću, 
čistoćom, poniznošću, poslušnošću, stegom, studijem, 
te jednoć postanete takovi svećenici, kao što Krist 
zapovijeda. Budite sasvim uvjereni, da i najtočnija 
i najrevnija vaša briga oko temeljite vaše izobrazbe, 
nije veća, nego je stvar zahtijeva, jer je iskustvom 
utvrđeno, da će do pomenute izobrazbe od najveće 
česti stojati buduće apostolsko vaše djelovanje. Sto- 
ga, kolikogod više možete, nastojte i trsite se, da se 
yeć sada sjajite onim duševnim nakitima, koje će 
Crkva, kad vas bude zaređivala, od vas tražiti ovim 
riječima: »Neka vas preporučuje nebeska mudrost, 
čist život i dugotrajno vršenje pravde«, to jest, da 
»bude ugodan miris vašeg života radost Kristovoj 
Crkvi, da propovijedanjem i primjerom zidate ku- 
ću, to jest Božju obitelj« (isp. Pont. Rom., in ordina- 
tione Presbyt.). 

Samo ćete tako slavu katoličkog svećeništva i yr 
nastaviti na divljenje naroda. Samo tako moći ćete 
uskoriti onaj srećni čas, u koji će moći čovječanstvo. 
obilno uživati plodove »Kristova mira u Kristovu 
kraljevstvu«. 

NOVA VOTIVNA MISA. 

Svršavajući ovo Svoje Pismo, srećni smo, što 
možemo javiti vama, časna braćo u biskupskoj službi, 
a po vama i svima svojim predragim sinovima iz 
svjetovnoga i redovničkog klera, da u svečani znak 
Svojega zahvalnog i dobrohotnog srca za ono revno 
vaše sudjelovanje u svetoj jubilejskoj godini Božan- 
skog Otkupljenja, kad se ubrao obilat rod od vjer- 
nika; isto tako da trajnim spomenikom ubilježena 
dulje potraje uspomena i slava onoga svećeništva, ođ 
kojega imaju moć svi Božji službenici, držali smo, 
da je zgodno, pošto smo se posavjetovali s Kongre- 
gacijom za svete Obrede, ako se priredi posebna vo- 
tivna Misa Najvišeg i Vječnog Svećenika Isuga Kri- 
sta, i zajedno objelodani s ovim Pismom. Ta će se 
Misa moći služiti svakog četvrtka prema liturgijskim 
propisima. 

Na svršetku, časna braćo, podjeljujemo svim 
onima Apostolski i očinski blagoslov, koji ga očekuju 
i žele od zajedničkog Oca. Neka je blagoslov zahval- 
nosti za sva dobročinstva, što ih Božja dobrota da- 
rovala u ovoj izvanrednoj godini proslave jubileja 
Otkupljenja; isto tako neka bude blagoslov za skoru 
novu godinu. 

Dano u Rimu kod Sv. Petra, 20. proginca god. 
1935., o pedesetišestoj godišnjici Našega misništva, 
U 14. godini Našega Pontifikata. 

PIUS PP. XI 


